title: Montan voimalaitos

text: Voimalaitoksen omistaa Fortum Oyj. Siinä on kolme Kaplan-turbiinia, joista saadaan sähkötehoa yhteensä 47 MW. Voimalan pudotuskorkeus on 12,2 metriä.


title: Montan voimalaitos

text: Voimalaitoksen rakenteet on paalutettu saveen betonista valettujen paalujen päälle. Sen putouskorkeuteen sisältyy Pyhäkosken alaosa ja Montankoski.


title: Leppiniemi

text: Leppiniemi on kylä Muhoksen kunnassa. Kylä sijaitsee Oulujoen varrella Pyhäkosken voimalaitoksen läheisyydessä, noin kuuden kilometrin päässä Muhoksen keskustaajamasta. Alueen asuntokanta on rakennettu 1940–1950-lukujen vaihteessa voimalaitoksen rakennustöiden yhteydessä. Suuri osa alueen asuntokannasta on omakoti-, rivi-, ja paritaloja, mutta alueella on myös muutama pienkerrostalo sekä pari liikekiinteistöä. Alueen suunnitelmat on laatinut arkkitehti Aarne Ervi. Suurin osa Leppiniemen rakennuksista ja sen puistomainen miljöö ovat suojeltuja niiden kulttuurihistoriallisen arvon vuoksi. Nykyisin suurimman osan alueesta omistaa sieviläinen kiinteistönhallintaa harjoittava yksityinen osakeyhtiö Ameta Oy.


title: Leppiniemi

text: Leppiniemessä toimii lisäksi Oulujokilaakson Golfin ylläpitämä golfkenttä.


title: Humphrey Gilbert

text: Sir Humphrey Gilbert (noin 1537–1583) oli Devonista kotoisin ollut englantilainen tutkimusmatkailija, joka oli kruunun palveluksessa Elisabet I:n hallitusaikana. Hän opiskeli navigointia ja sodankäyntiä Oxfordissa, liittyi armeijaan ja haavoittui Le Havressa vuonna 1563.


title: Humphrey Gilbert

text: Gilbert esitti vuonna 1566 ajatuksen, jonka mukaan luoteisväylää purjehtimalla voisi päästä Itä-Intiaan. Kuningatar hylkäsi ehdotuksen ja lähetti Gilbertin sen sijaan Irlantiin, missä Gilbert kukisti kapinaan ja perusti protestanttisia siirtokuntia saaren eteläosaan.


title: Humphrey Gilbert

text: Kuingatar tyrmäsi myös Gilbertin suunnitelmat vallata alueita Espanjalta ja Ranskalta, mutta sai valtakirjan vallata "pakanamaita". 3. elokuuta 1583 hän saapui nykyisen Kanadan alueella sijaitsevaan Newfoundlandiin ja valtasi sen Britannian merentakaiseksi siirtokunnaksi. Kotimatkalla hän joutui myrskyyn ja hukkui.


title: Hevaanjoki

text: Hevaanjoki eli Hevaajoki () on joki Inkerissä, Leningradin alueella. Se saa alkunsa Mustajoen ja Ruitsanjoen yhtymäkohdasta ja laskee Kaprionlahteen Sosnovyi Borin keskustan eteläpuolella. Joki on 38 kilometriä pitkä ja sen yläjuoksu on 27 metrin korkeudella merenpinnasta. Joki laskee keskimäärin 0,71 metriä kilometrin matkalla.


title: Hevaanjoki

text: Hevaanjoen yläjuoksu on varsin harvaan asuttua aluetta. Alajuoksun tärkeimmät asutuskeskittymät ovat Hevaa, Uusi-Vääskylä ja Sosnovyi Bor. Pietari–Veimar-rata ylittää joen Sosnovyi Borin keskustan itäpuolella runsaan viiden kilometrin päässä joen suusta. Aivan rautatiesillan kupeessa sijaitsee rataosan Seisake 80 km. Sosnovyi Borin kohdalla joki tekee jyrkän mutkan keskustan eteläpuolitse ja kulkee Vääskylän rautatieaseman ohitse. Merkittävin sivujoki on Lupanovanjärvestä laskeva Lupanovanjoki, joka yhtyy Hevaanjokeen Uuden-Vääskylän ja Hevaan välillä.


title: Trial

text: Trial voi tarkoittaa mm:Englannin sana "trial" tarkoittaa testiä, koetta ym.


title: Montta

text: Montta on kylä Oulujoen varrella Muhoksen keskustaajaman tuntumassa Pohjois-Pohjanmaalla. Kylä on syntynyt Montan voimalaitospadon rakentamistöiden yhteydessä 1940–1950-lukujen vaihteessa. Alueen rakennussuunnitelmat ovat Aarne Ervin käsialaa. Kylän ympäristön maasto on vaihtelevaa, pääasiassa mäkistä kangasmaastoa, jonka korkeuserot ovat suuret. Kylältä on hyvät linja-autoyhteydet keskustaajamaan sekä Oulun suuntaan. Kylässä sijaitsee myös leirintäalue.


title: Montta

text: Leirintäalueen omistaa Päivi ja Pekka (Peki) Metsola vuodesta 2011. Alueella on 15 mökkiä, sähköistettyjä matkailuajoneuvopaikkoja sekä telttailualue. Alue on kooltaan 3,5 hehtaaria ja alueelta löytyy kahvila-ravintola, tilaussaunat, kokoustila sekä kaksi katettua nuotiopaikkaa. Alueella on mahdollista järjestää muun muassa suurtapahtumia (Mongrel Run), sukukokouksia, yritystapahtumia. Siellä voi harrastaa mm. melontaa sekä kiipeilyä (rimpuilurata). Leirintäalue sijaitsee n.30 kilometrin päässä Oulun kaupungista kauniin Oulunjoen syleilyssä.


title: Moottoripyörätrial

text: Moottoripyörätrial on moottoripyörällä maastoon merkityllä ajoreitillä suoritettavaa taitoajoa. Tällä ajoreitillä on erikseen merkittyjä tarkkailujaksoja, joissa jokaisella jaksolla oleva jaksotuomari arvostelee kilpailijoiden taitavuutta virhepistein. Voittajaksi selviytyy se, jolla on vähiten virhepisteitä.


title: Moottoripyörätrial

text: Trial on hyvä pohja mille tahansa moottoripyörälajille. Ajotekniikka, tasapaino, jarruttaminen ja rytmi kehittyvät nopeasti lajin parissa. Monet enduro- ja motocrosskuljettajat ovat aloittaneet uransa trialia ajamalla ja ovat lajin parissa edelleenkin sekä viihtymis- että harjoittelumielessä.


title: Moottoripyörätrial

text: Trial, taitoajo, on moottoripyöräilyn vanhin urheilulaji. Trialia harrastettiin kilpailumielessä ensi kerran Iso-Britanniassa jo 1890-luvun loppupuolella.


title: Moottoripyörätrial

text: Suomeen trial on kuitenkin saapunut SML:n ohjelmassa olevista moottoripyöräilyistä viimeisimpänä. Ensisijaisesti Eddie Salvesenin innoittamana HMK järjesti 1953 ”pärinäpoikien” trialin. Kysymyksessä oli silloin lähinnä uutta etsivä kokeilu eikä vielä sääntöjen sitoma oikeaoppinen trial. Sääntöjen mukaisen trialin suomalainen syntymävuosi oli varsinaisesti 1955 ja johtava uranuurtaja oli Martti J. Viro.


title: Moottoripyörätrial

text: Laji kasvatti voimakkaasti harrastajamääriä Yrjö Vesterisen menestyttyä kansainvälisesti 1970-luvun loppupuolella. Junioritoiminta oli aktiivista, jossa Mini-Trial (10–16 v.), ns. vakiomopoluokka, oli kotimaisten mopovalmistajien tukema. Solifer SM, Helkama Raisu ja Tunturi Trial olivat trialiin tarkoitettuja mopomalleja.


title: Moottoripyörätrial

text:
Suomalaiset trialin maailmanmestarit ovat Yrjö Vesterinen 1976–1978 ja Tommi Ahvala 1992 ja hallimaailmanmestari 1993.
Perinteisen, luonnossa tapahtuvan kilpailun kulku alkaa varikolta, jolla olevalta lähtölavalta jokainen kilpailija lähtee erikseen, esimerkiksi minuutin välein, merkitylle reitille. Jokainen kilpailija saa oman virhepistekortin, johon jokaisen jakson jaksotuomari merkitsee jaksolta saadut virhepisteet.


title: Moottoripyörätrial

text: Reitti on merkitty maastoon merkein (esimerkiksi nuolin ja nauhoin), jotta kilpailijat voivat edetä sitä. Reitin varrella on tarkkailujaksoja, jotka on merkitty nauhalla esimerkiksi kallioiseen maastoon, jonka jyrkkiä nousuja ja pudotuksia käytetään jakson ajoreittinä. Myös kivikot ja maarinteet ovat trialissa käytettyjä jaksopaikkoja. Kilpailijat tutustuvat jalan jokaiseen jaksoon ja suunnittelevat tarkoin ajosuorituksensa ennen ajoa. Ajosuorituksen jälkeen jaksotuomari merkitsee virhepisteiden määrän kilpailijan virhepistekorttiin, minkä jälkeen kilpailijat jatkavat reittiä pitkin seuraavalle jaksolle.


title: Moottoripyörätrial

text: Kilpailussa on annettu suurin sallittu suoritusaika jaksolla (1.30 min) ja suurin sallittu kokonaisajoaika, jonka aikana kaikki jaksot on ajettava. Yleensä reitillä on 10–15 jaksoa, ja reitti kierretään kaksi tai kolme kertaa riippuen jaksojen määrästä. Kokonaisajoaika on 4–6 tuntia.


title: Moottoripyörätrial

text: Trial-kilpailun kuljettajien lopullinen järjestys muodostuu kunkin kilpailijan yhteenlasketun virhepistemäärän mukaan. Kuljettaja, jolla on vähiten virhepisteitä, on voittaja. Virhepisteitä saa jaksolla muun muassa tukijalan käytöstä. Kilpailijat pyrkivät jokaisella jaksolla virheettömään ajoon (0 virhepistettä), jolloin tukikosketuksia ei ole tarvinnut ottaa.


title: Moottoripyörätrial

text: Sisätiloissa tapahtuvia trialkilpailuja on järjestetty 1970-luvulta lähtien, jolloin lajia kutsuttiin hallitrialiksi (). 2000-luvulla laji sai uuden nimen, X-Trial.


title: Moottoripyörätrial

text: Kilpailusta tehdään yleisölle ja televisiolle helposti seurattava ja kestoltaan lyhyempi. Kilpailun jaksot ovat rakennettuja, käyttäen esimerkiksi betonirenkaita ja kaapelikeloja, joita pinoamaalla saadaan jaksoille vaativuutta ja näyttävyyttä. Kilpailun luonteeseen kuuluu, että kilpailussa ajetaan 2–3 kierrosta, jossa jokaisella kierroksella vain parhaat jatkavat seuraavalle kierrokselle ja lopulta finaaliin.


title: Moottoripyörätrial

text: X-Trialille järjestetään oma maailmanmestaruussarja.


title: Moottoripyörätrial

text:
Henkilökohtaiset luokat:
*) C-ja TR3J-luokan moottoreiden tilavuuden tulee olla alle 125 cc.


title: Moottoripyörätrial

text: Lajin aloituskynnys on matala, sillä aloittaa voi jopa polkupyörällä. Lisäksi lapsille on olemassa matalatehoisia trial-mopoja ja uusimpana vaihtoehtona on viimevuosina tulleet sähkökäyttöiset trialmopot. Nuorimmat lajin harrastajat ovat kuusivuotiaita ja vanhimmat lähes 80 vuotiaita.


title: Moottoripyörätrial

text: Trialia voi harrastaa omatoimisesti lähes minkälaisessa maastossa tahansa, kunhan siihen on maanomistajan lupa.


title: Moottoripyörätrial

text: Trial-moottoripyörät ovat kohtuuhintaisia ja matalan viritysasteensa vuoksi pitkäikäisiä. Harrastaja voi ajaa pyörällä useita ajokausia ilman vaativia ja kalliita huoltotöitä. Varaosia kuluu moneen lajiin verrattuna marginaalinen määrä.


title: Moottoripyörätrial

text: Trial-moottoripyörät ovat jo 1960 -luvulta lähtien olleet varta vasten trialiin valmistettuja moottoripyöriä. Moottorin kokona käytetään 125-350 -kuutioisia ja tyypiltään joko 2- tai 4-tahtisia joissa tehoalue pyritään saamaan alhaisilla kierrosluvuilla. Trial-moottoripyörien valmistajat toimittavat yleensä moottoripyörät tieliikennekelpoisina ja useissa maissa kilpailuiden jaksojen väliset siirtymät ajetaankin yleisillä teillä jolloin kilpailijoiden moottoripyörät ovat oltava ko maan tieliikennelakien mukaisia. Suomessa trial-kilpailut on ajettu vuodesta 2000 lähtien suljetuilla alueilla jolloin moottoripyörien rekisteröintiä ei vaadita.


title: Moottoripyörätrial

text: Trial-moottoripyörä poikkeaa muista moottoripyöristä mm:Trialia ajetaan myös sivuvaunullisilla trialmoottoripyörillä, joilla säännöt ovat miltei samat kuin ns. normaalitrialissa, sillä lisäyksellä, että täydet 5 virhepistettä voidaan antaa, mikäli sivuvaunussa oleva henkilö koskettaa jollain kehon osalla maata.


title: Moottoripyörätrial

text: Lajia ajetaan pääasiassa Englannissa, jossa ajetaan kansallisesta mestaruudesta kymmenessä osakilpailussa. Suomessa sivuvaunutrialia ajettiin 1980–1990-luvulla.


title: Moottoripyörätrial

text: Yleisimmät trial-merkit ovat olleet:


title: Joel Schumacher

text: Joel Schumacher (s. 29. elokuuta 1939 New York, Yhdysvallat) on yhdysvaltalainen elokuvaohjaaja, -käsikirjoittaja ja -tuottaja.


title: Joel Schumacher

text: Schumacher syntyi New Yorkissa ja opiskeli Parsons The New School for Design -koulussa. Hän aloitti uransa muotiteollisuudessa ja työskenteli pukusuunnittelijana, minkä jälkeen hän kehitti taitojaan televisiotyön parissa. Hän kirjoitti käsikirjoituksen vuoden 1976 pienen budjetin hittielokuvaan "Car Wash" sekä useisiin muihin pieniin menestyksiin. Hän käsikirjoitti myös vuoden 1978 elokuvan "Taikuri Oz", joka oli täysin uudistettu versio alkuperäisestä lavaversiosta. Hänen ohjaajadebyyttinsä oli vuonna 1981 ensi-iltansa saanut "Apua, kutistun", jonka pääosassa oli Lily Tomlin. Schumacher teki pian menestyneempiä elokuvia, kuten kolme ”brat pack” -työtä.


title: Joel Schumacher

text: "Treffit Elmossa" ja "The Lost Boys", kaksi elokuvaa, joita pidetään yleisesti tyypillisinä 1980-luvun tuotantoina, olivat Schumacherin alku-uran suuria hittejä.


title: Joel Schumacher

text: Schumacher korvasi myöhemmin Tim Burtonin Batman-elokuvien ohjaajana. Schumacher ohjasi vuonna 1995 "Batman Foreverin", joka oli monenlaisista arvosteluistaan huolimatta menestys. Hän ohjasi myöhemmin myös "Batman & Robinin", joka oli floppi sekä rahallisesti että arvosteluiden perusteella. Tämän vuoksi Warner Brothers päätti hyllyttää sarjan, joka jatkui vasta seitsemän vuotta myöhemmin huomattavasti synkemmällä elokuvalla "Batman Begins". "Batman & Robin" heikensi Schumacherin mainetta, minkä vuoksi hän joutui tyytymään vähemmän vaativiin projekteihin. Schumacher on itse Batman-fani ja halusi ohjata synkemmän Batman-elokuvan, mutta sai selvät ohjeet studiolta elokuvan suhteen. Elokuvan kommenttiraidalla Schumacher puolusti käsikirjoittaja Akiva Goldsmania sanomalla: ”Jos ette pidä elokuvasta, syyttäkää ohjaajaa.”


title: Joel Schumacher

text: "Batman & Robinin" jälkeen Schumacher jatkoi ohjaamista pienempien budjettien parissa, kuten "8 mm – Kahdeksan millimetriä" ja "Naapuri kuin painajainen". Kumpikaan ei saanut suurta tunnustusta katsojilta eikä kriitikoilta.


title: Joel Schumacher

text: Vuonna 2000 Schumacher vaihtoi suuntaa ja sai uransa parhaat arvostelut Vietnamin sodan aikaiselle sotaharjoitusleirille sijoittuvalla draamaelokuvalla "Tigerland", joka esitteli nuoren Colin Farrellin Hollywoodille. Kirk Honeycutt "The Hollywood Reporter" -lehdestä ylisti elokuvaa sanoen sen edustavan Vietnamin sodasta kertovien elokuvien parhaimmistoa.


title: Joel Schumacher

text: Schumacher palasi suuren budjetin elokuviin vuonna 2002 teoksella "Bad Company", jossa oli pääosassa Anthony Hopkins ja Chris Rock. Schumacher madalsi budjettia jälleen kiistanalaisella elokuvalla "Phone Booth", joka yhdisti hänet jälleen Colin Farrellin kanssa. Elokuva oli ollut hyllyllä melkein kaksi vuotta, ja se joutui odottamaan vielä kuukauden lokakuun 2002 ampumavälikohtausten vuoksi. Elokuva menestyi hyvin, suurelta osin Colin Farrellin sen aikaisen suosion vuoksi.


title: Joel Schumacher

text: "Oopperan kummitusta" pidettiin Schumacherin comebackina vuonna 2004, sillä se sai menestystä sekä katsojien että kriitikkojen keskuudessa.


title: Joel Schumacher

text: Schumacher on myös ohjannut kaksi elokuvaa, jotka perustuvat John Grishamin kirjoihin; "Päämies" ja "On aika tappaa". Jälkimmäinen oli kirjailijan henkilökohtainen ehdotus.


title: Joel Schumacher

text: Toistaiseksi viimeisenä projektinaan Schumacher ohjasi vuonna 2013 2 episodia TV-sarjaan House of Cards. Viimeinen täyspitkä elokuva on vuonna 2011 valmistunut Trespass.


title: Joel Schumacher

text: Schumacher on ollut avoimesti homoseksuaali suurimman osan urastaan, ja Vito Russo arvosteli häntä kirjassaan "The Celluloid Closet" siitä, että hän olisi antanut Hollywoodille huonoa kuvaa homoseksuaaleista.


title: Limingan lakeus

text: Limingan lakeus on valtakunnallisesti tunnettu laaja ja yhtenäinen viljelyskäyttöön otettu tasankoalue Pohjanlahden rannalla Limingan, Lumijoen, Tyrnävän, Kempeleen, ja Oulun alueella Pohjois-Pohjanmaalla. Alueen pinta-ala on noin 25 000 hehtaaria. Tasankoalue on maisemallisesti erikoislaatuinen viljelysalue, ja alueella sijaitsee kansainvälisesti arvokkaita kosteikkoalueita.


title: Limingan lakeus

text: Limingan lakeus on lähes täysin tasainen alue, jonka peltomaisemaa sävyttävät lukuisat kylät, ladot sekä viljelyalueiden ojissa kasvava puusto ja pensaikot. Alue on lähes puuton, ja paikoitellen vapaa näkyvyys on useita kilometrejä. Liminganlahden rantaruovikot ja -niityt ovat luonnollinen osa lakeuden maisemaa. Alueen halki virtaavat sekä Liminganjoki, Temmesjoki, Tyrnävänjoki että Ängeslevänjoki.


title: Limingan lakeus

text: Limingan kirkonkylän ja Tyrnävän välisellä alueella alueen tasankomaisuus korostuu, sillä maanpinta nousee kymmenen metriä merenpinnan yläpuolelle vasta 15 kilometrin päässä merenrannasta. Tasankoalue on vanhaa maankohoamisrantaa. Alueen maakerrostumissa yleisin maalaji on savi, jota esiintyy paikoitellen jopa 50 metrin paksuisina kerroksina.


title: Limingan lakeus

text: Limingan- ja Temmesjokien varsien asutus on alkanut varhain, jo 1500-luvulla alueella oli paikoitellen tiheää asutusta. Asutuskeskukset ovat syntyneet pääasiassa jokiuomien tuntumaan luonnollisten kulkureittien varsille.


title: Limingan lakeus

text: Limingan lakeuksien kuvaajana on tullut tunnetuksi erityisesti taidemaalari Vilho Lampi (1898–1936). Kirjailija Paavo Rintala (1930–1999) on kertonut vaikuttimikseen vuonna 1959 ilmestyneen Lammen elämästä kertovan romaanin "Jumala on kauneus" kirjoittamiselle sen, että hän halusi näyttää oululaisille ja varsinkin tasankoviljelijöille, kuinka upeita maisemia heillä on.


title: François Beauchemin

text: François Beauchemin (s. 4. kesäkuuta 1980 Sorel, Quebec, Kanada) on kanadalainen jääkiekkopuolustaja, joka edustaa NHL:ssä pelaavaa Anaheim Ducksia.


title: François Beauchemin

text: Ennen ammattilaisuraansa Beauchemin kiekkoili neljä kautta, vuodet 1996–2000, LHJMQ-junioriliigassa. Ensimmäiset kaksi kautta hän edusti Titan Collège Français de Lavalia ja seuran siirryttyä vuonna 1998 Lavalista Bathurstiin, seuraavat puolitoista kautta Titan d'Acadie-Bathurstia. Viimeisen juniorikautensa, kauden 1999–2000, lopun Beauchemin pelasi Wildcats de Monctonissa.


title: François Beauchemin

text: Beauchemin pelasi LHJMQ:ssa 238 runkosarjaottelua ja keräsi 182 tehopistettä, 42 maalia ja 140 syöttöpistettä. Eniten pisteitä hän teki kaudella 1999–2000, jolla hän oli liigan kolmanneksi eniten pisteitä tehnyt puolustaja tehtyään 71:ssä runkosarjaottelussa 19 maalia ja annettuaan 67 maalisyöttöä. Samalla kaudella hän saavutti plusmiinustilastossa lukeman +50, jolla hän sijoittui liigan tilastossa sijalle neljä. Beauchemin nimettiin LHJMQ-urallaan kerran toiseen tähdistökenttään, vuonna 2000, ja vuonna 1997 tulokkaiden tähdistökenttään.


title: François Beauchemin

text: Beauchemin sai NHL-varauksen, kun Montreal Canadiens varasi hänet numerolla 75 kolmannella kierroksella. Kaudet 2000–2001 ja 2001–2002 hän pelasi Quebec Citadellesissä AHL-liigassa ja kaudet 2002–2003 ja 2003–2004 Citadellesiä Canadiensin farmiseurana seuranneessa Hamilton Bulldogsissa niin ikään AHL:ssä. Kaudella 2003–2004 hän oli joukkueensa tehokkain puolustaja tehtyään 77:ssä runkosarjaottelussa 36 tehopistettä, yhdeksän maalia ja 27 syöttöpistettä. Beauchemin pelasi myös yhdessä NHL:n runkosarjaottelussa kaudella ja muutaman ottelun ECHL-liigan Mississippi Sea Wolvesissa kaudella 2001–2002.


title: François Beauchemin

text: Syyskuussa 2004 Beaucheminin NHL-pelaajaoikeudet siirtyivät Columbus Blue Jacketsille waiver-listan kautta ja hän pelasi kauden 2004–2005, jolla NHL:ää ei pelattu työsulun vuoksi, Blue Jacketsin farmiseurassa Syracuse Crunchissa AHL:ssä. Hän oli Crunchin tehokkain puolustaja tehtyään 72:ssa ottelussa 30 tehopistettä, kolme maalia ja 27 syöttöpistettä. Työsulun jälkeisen kauden hän aloitti Blue Jacketsin NHL-miehistössä, mutta marraskuussa 2005 seura kauppasi hänet ja Tyler Wrightin Mighty Ducks of Anaheimille (kaudesta alkaen Anaheim Ducks) saaden vaihdossa Sergei Fjodorovin ja viidennen kierroksen varausoikeuden .


title: François Beauchemin

text: Ensimmäisinä Anaheim-vuosinaan Beauchemin vakiinnutti paikkansa NHL:ssä ja oli joukkueensa tärkeimpiä puolustajia. Hän on tehnyt ennätyspisteensä, 36 tehopistettä (kahdeksan maalia ja 28 syöttöpistettä 72:ssa runkosarjaottelussa), kaudella 2005–2006, jolla hän oli toiseksi eniten pisteitä tehnyt Anaheim-puolustaja Scott Niedermayerin jälkeen, ja eniten jääaikaa hän on kerännyt runkosarjakaudella , keskimäärin 25 minuuttia ja 31 sekuntia ottelua kohden. Kaudella 2006–2007 hän oli voittamassa Stanley Cupia, kun Ducks voitti NHL:n loppuotteluissa Ottawa Senatorsin voitoin 4–1. Beauchemin pelasi pudotuspeleissä 2007 keskimäärin 30 minuuttia ja 33 sekuntia ottelua kohden, eniten joukkueensa pelaajista, ja tehopisteitä hän teki tuolloin kahdeksan, neljä maalia ja neljä syöttöpistettä.


title: François Beauchemin

text: Kaudella Beauchemin kärsi polvivammasta ja oli sivussa 62:sta runkosarjaottelusta. Heinäkuussa 2009, sopimuksensa Ducksin kanssa päätyttyä, hän siirtyi Toronto Maple Leafsiin kolmivuotisella sopimuksella. Beauchemin edusti Maple Leafsiä vajaan kahden kauden ajan, helmikuuhun 2011, jolloin hän siirtyi takaisin Anaheim Ducksiin pelaajakaupan kautta. Maple Leafsiin tuossa kaupassa siirtyivät Joffrey Lupul, Jake Gardinerin pelaajaoikeudet ja ehdollinen neljännen kierroksen varausvuoro .


title: François Beauchemin

text: Beauchemin on naimisissa. Hänellä on vaimonsa Marie-Clauden kanssa kaksi lasta, poika Samuel (s. 2006) ja tytär Emily (s. 2009).


title: Satiainen

text: Satiainen ("Pthirus pubis") on ihmisen karvoissa, etenkin häpykarvoituksessa tavattava 1,5–2 millimetriä pitkä täi. Alue, jossa on satiaisia, kutiaa kovasti, ja ihossa voi näkyä sinisiä täpliä ja raapimajälkiä. Satiaiset siirtyvät ihmisestä toiseen ihokosketuksessa, seksuaalisessa kanssakäymisessä tai vaatteiden välityksellä. Satiaisia voi olla myös kulmakarvoissa tai jopa silmäripsissä. Satiaiset munivat ruumiin karvoihin ja imevät verta. Satiaista esiintyy Suomessa melko yleisesti.


title: Psykiatrinen vankisairaala

text: Psykiatrinen vankisairaala (entinen Vankimielisairaala) on psykiatrinen sairaala, jossa hoidetaan psykiatrista hoitoa tarvitsevia vankeja, ja tehdään mielentilatutkimuksia ja vaarallisuusarvioita.


title: Psykiatrinen vankisairaala

text: Psykiatrisen vankisairaalan vuonna 1911 toimintansa aloittanut Turun yksikkö (aikaisempi nimi Vankimielisairaala) sijaitsee Turun vankilan vieressä Saramäessä. Yksikössä on 40 hoitopaikkaa, ja henkilökunnan vahvuus on 49, joista hoitajia on 39. Psykiatrinen vankisairaala Turussa on vankeinhoidossa ainoa päivystävä sairaala, joka ottaa vastaan tahdosta riippumattomaan hoitoon tulevat potilaat valtakunnallisesti. Valtaosa potilaista on kuitenkin hoidossa vapaaehtoisesti. Psykiatrisella vankisairaalalla on yksikkö myös Vantaan vankilassa. Vantaan yksikössä on 15 paikkaa, joista yksi varattu naispaikaksi. Vantaan yksikkö hoitaa ainoastaan vapaaehtoisesti hoitoon tulevia vankipotilaita. Kummallakin yksiköllä on myös vankilan yhteydessä toimiva poliklinikka, ja lääkäreitä on yhteensä kuusi.


title: Psykiatrinen vankisairaala

text: Laitos kuuluu Rikosseuraamuslaitoksen terveydenhuoltoyksikön organisaatioon, eikä siten ole osa Länsi-Suomen aluevankilaa. Psykiatrisen vankisairaalan vastaava ylilääkäri on Hannu Lauerma.


title: Psykiatrinen vankisairaala

text: Vuosittain sairaalassa toteutetaan noin 450 hoitojaksoa, ja valtaosa potilaista on miehiä. Psykiatrista sairaanhoitoa kaipaavat naisvangit hoidetaan joko Psykiatrisen vankisairaalan Turun yksikössä tai Vankisairaalassa Hämeenlinnassa. Tahdosta riippumattomasti voidaan naispotilaita hoitaa ainoastaan Psykiatrisen vankisairaalan Turun yksikössä. Hoitojaksojen keskimääräinen kesto on 32 vuorokautta.


title: Psykiatrinen vankisairaala

text: Psykiatrisen vankisairaalan lisäksi Suomessa on kaksi valtiollista psykiatrista sairaalaa, Niuvanniemen sairaala ja Vanhan Vaasan sairaala. Niissä toteutetaan pitkäaikaista kuntouttavaa hoitoa, eivätkä potilaat ole vankeinhoidon piirissä.


title: Gagaku

text: Gagaku on japanilaista perinnemusiikkia, jota on esitetty keisarillisessa hovissa useiden vuosisatojen ajan. Se syntyi japanilaisen uskonnollisen musiikin pohjalta, mutta sai paljon vaikutteita korealaisesta ja kiinalaisesta musiikista Nara-kaudella (710–794).


title: Gagaku

text: Kamakura-kausi oli sotilasvallan aikaa ja gagakua soitettiin ylimystön kodeissa mutta ei niinkään hovissa. Nykyinen tyyli kehitty Edo-kaudella. Nykyisin gagaku-yhtyeessä on kolme puhallinsoitinta, kolme lyömäsoitinta ja yhdestä kolmeen kielisoitinta.


title: Gagaku

text: Gagaku-muusikot soittavat monissa hovin tilaisuuksissa kuten virallisilla päivällisillä. 1950-luvun puolivälistä alkaen sitä on esitetty myös laajemmalle yleisölle kaksi kertaa vuodessa järjestettävissä konserteissa, joista toiseen kutsutaan diplomaattikuntaa ja kulttuurivaikuttajia, toiseen valitaan osallistujat hakemusten perusteella. Japanin kansallisteatterissa on olut gagaku-esityksiä melkein joka vuosi.


title: Gagaku

text: Gagaku on 1900-luvulta lähtien inspiroinut myös useita länsimaisen taidemusiikin säveltäjiä, kuten Henry Cowellia ("Ongaku", 1957), Alan Hovhanessia (useissa teoksissa), Olivier Messiaenia ("Sept haïkaï", 1962), Lou Harrisonia ("Pacifika Rondo", 1963) ja Benjamin Britteniä ("Curlew River", 1964).


title: Plastic Ono Band

text: Plastic Ono Band on John Lennonin vuonna 1969 perustama yhtye. Alun perin The Beatlesin jäsenenä maailman tunnetuimpien muusikoiden joukkoon noussut Lennon perusti Plastic Ono Bandin rauhankampanjaansa varten, ja se oli hänen toinen yhtyeensä ja aluksi sivuprojekti, kunnes Beatles hajosi.


title: Plastic Ono Band

text: Plastic Ono Bandin ensimmäinen single oli "Give Peace a Chance", jonka Lennon oli säveltänyt hänen ja Yokon yhteisellä häämatkalla. Single menestyi oikein hyvin, ja kappaleesta itsestään tuli ikoninen. Yhtyeen toinen single oli "Cold Turkey", jonka Lennon oli alun perin säveltänyt Beatlesille seuraavaksi singleksi, mutta koska muut Beatlesin jäsenet eivät halunneet sitä singleksi, Lennon päätti julkaista sen Plastic Ono Bandin kanssa. Vuonna 1969 Lennon järjesti rauhankonsertin Torontossa Plastic Ono Bandin kanssa. Yhtyeeseen liittyivät konserttia varten Eric Clapton, Klaus Voormann ja Alan White. Konsertti oli suuri menestys, ja sitä julkaistiin myös livealbumi "Live Peace in Toronto 1969". Albumilla on myös jam-sessio, jolla soittaa The Beatlesin jäsen ja soolokitaristi George Harrison. Vuonna 1970 Beatles hajosi ja Lennon vaihtoi Plastic Ono Bandin nimeksi John Lennon and the Plastic Ono Band. Tällä nimellä yhtye julkaisi kaksi albumia, Lennonin ensimmäisen sooloalbumin "John Lennon/Plastic Ono Band" sekä Yoko Onon albumin "Yoko Ono/Plastic Ono Band". Molemmilla albumeilla Plastic Ono Band on vain taustayhtye. Yhtye julkaisi myös yhden singlen "Instant Karma", joka oli Lennonin sävellys ja menestyi singlelistoilla erittäin hyvin nousten lähelle ykköspaikkaa. Vuonna 1971 Lennon lähti kokonaan soolouralle, ja hänen seuraava albuminsa "Imagine" julkaistiin ilman Plastic Ono Bandia kuten hänen seuraavatkin albuminsa. Virallisesti Plastic Ono Band ei koskaan hajonnut, mutta käytännössä sen toiminta loppui vuonna 1971.


title: Plastic Ono Band

text: Vuonna 2009 Plastic Ono Bandin toiminta alkoi uudelleen, kun se julkaisi uuden EP:n uudella kokoonpanolla. Alkuperäisjäsenistä mukana oli vain Yoko Ono; John Lennon oli kuollut vuonna 1980. Myös muun muassa Lennonin ja Onon yhteinen poika Sean Lennon soittaa uudessa Plastic Ono Bandissa.


title: Vince Vaughn

text: Vincent Anthony ”Vince” Vaughn (s. 28. maaliskuuta 1970 Minneapolis, Minnesota) on yhdysvaltalainen näyttelijä. Hänen uransa alkoi 1980-luvun lopulla, kun hän esiintyi pienissä televisiorooleissa ennen tuloaan valkokankaalle vuoden 1996 "Swingers"-elokuvan myötä. Sen jälkeen Vaughn on esiintynyt muun muassa useissa menestyneissä Hollywood-komedioissa. Vaughn on 196 senttimetriä pitkä.


title: Vince Vaughn

text: Vaugh syntyi Minneapolisissa, Minnesotassa kauppias Vernon Lindsay Vaughnille ja Sharon Eileen DePalmolle. Hänellä on myös kaksi vanhempaa siskoa, Valerie ja Victoria. Vaughin isä oli protestantti ja hänen äitinsä katolinen, joten Vaughnille opetettiin molempien oppeja. Lisäksi hänellä on englantilaisia, irlantilaisia, saksalaisia, italialaisia ja libanonilaisia esivanhempia. Vaughin vanhemmat erosivat vuonna 1991. Hän varttui Buffalo Grovessa, Illinoisissa ja sitten Lake Forestilla, Illinoisissa, missä hän valmistui Lake Forest High Schoolista vuonna 1988. Hän kiinnostui teatterista jo nuorena. Vaikka hän ajatteli alun perin uraa urheilijana, hän päätti alkaa näyttelijäksi vuonna 1987.


title: Vince Vaughn

text: Vuonna 1988 Vaugh esiintyi Chevroletin televisiomainoksissa ja siirtyi Hollywoodiin. Vaikka hän näytteli vuonna 1989 televisiosarja China Beachissa ja kolmessa CBS Schoolbreak Specialsissa, hän sai paljon hylkäyksiä. Hänen ensimmäinen elokuvaroolinsa oli vuoden 1993 "Rudy"-elokuvassa. Kuvatessaan Rudya, Vaugh tapasi Jon Favreaun, joka työskenteli "Swingers"-elokuvan parissa ja tämä päätti ottaa Vaughin mukaan elokuvaan.


title: Vince Vaughn

text: "Swingers" julkaistiin heinäkuussa 1996 ja siitä tuli hyvin onnistunut. Ohjaaja Steven Spielberg näki Vaughin elokuvassa ja otti tämän mukaan "" -elokuvaansa, mikä toi Vaughnille paljon tunnustusta. Tämän jälkeen Vaughn oli mukana useissa elokuvissa, kuten vuoden 1998 uusintaversiossa Alfred Hitchcockin "Psykosta". Vuonna 2000 hän näytteli "The Cell" -elokuvassa Jennifer Lopezin kanssa ja vuonna 2001 elokuvassa "Made". Vuonna 2003 hän esiintyi menestyksekkäästi komediaelokuvassa "Old School" ja hänestä tuli yhä suurempi tähti. Tämän jälkeen hän on näytellyt pääasiassa komedioissa kuten Ben Stillerin kanssa hittielokuvissa "Starsky & Hutch" sekä "Dodgeball – boltsit pelissä".


title: Vince Vaughn

text: Vuonna 2015 Vaugh näytteli Frank Semyonia HBO:n rikossarjassa "True Detective".


title: Vince Vaughn

text: Vuonna 2001, kuvatessaan "Pelon ilmapiiriä", Vaughn joutui kapakkatappeluun paikallisen miehen kanssa. Steve Buscemia viillettiin kasvoihin tämän yrittäessä lopettaa tappelua ja hänellä on yhä poskessaan arpi. Vuoden 2018 kesäkuussa Vaughn pidätettiin rattijuopumuksesta Manhattan Beachissa.


title: Vince Vaughn

text: Vaughn seurusteli näyttelijä Jennifer Anistonin kanssa runsaan vuoden ajan. Parin edustajat vahvistivat Vaughnin ja Anistonin eronneen joulukuussa 2006. Vuonna 2009 Vaughn kihlautui kanadalaisen kiinteistövälittäjä Kyla Weberin kanssa.


title: Louis Becke

text: George Lewis Becke, muita nimiä: Louis Becke ja Lewis Becke (18. kesäkuuta 1855 Port Macquarie, Uusi Etelä-Wales, Australia – 18. helmikuuta 1913 Sydney, Australia) oli australialainen kirjailija. Hän vietti pitkiä ajanjaksoja eteläisen Tyynenmeren saarilla, jotka innoittivat useita hänen teoksiaan. Suurin osa hänen teoksistaan käsitteleekin Oseaniaa.


title: Louis Becke

text: Becken vanhemmat olivat englantilaissyntyisiä. Isä oli virkailija paikallisessa Petty Sessions -oikeusistuimessa. Becke aloitti koulunkäynnin vasta kaksitoistavuotiaana, kun perhe muutti Sydneyyn. Kahden vuoden kuluttua hän jo kuitenkin lähti San Franciscoon, jossa hän tutustui pahamaineiseen Bully Hayesiin, mutta palasi Australiaan 1871. Hän työskenteli pian Hayesin palveluksessa lastinvalvojana. Hän oli Hayesin laivalla "Leonoralla", kun se joutui pyörremyrskyyn ja tuhoutui Karoliineilla. Hän kertoo tapahtumista kirjassaan "Ridan, the Devil, and Other Stories" (1899). Hän työskenteli eri ammateissa ja avioitui Tuvalussa Nukufetaussa paikallisen tytön Nelea Tikenan kanssa. Menetettyään omaisuutensa haaksirikossa hän lähti Tuvalusta ja jätti vaimonsa sinne. Britanniassa ja Marshallinsaarilla viettämiensä vuosien jälkeen hän palasi Australiaan 1885.


title: Louis Becke

text: Becke avioitui Elizabeth (Bessie) Maunsellin kanssa 1886, ja perhe muutti 1888 Townsvilleen. 1892 hän palasi Sydneyyn. Kun töitä ei löytynyt, hän ryhtyi kirjoittamaan tavattuaan Ernest Favencin kautta toimittaja J. F. Archibaldin, joka kehotti häntä hyödyntämään kokemuksiaan Etelämerellä. Ensimmäinen kertomus oli "Tis in the Blood", joka ilmestyi 6 toukokuuta 1893. Vuoden kuluttua ilmestyi novellikokoelma "By Reef and Palm". Hän kirjoitti kaikkiaan 34 kirjaa, joista 13 romaania, kuusi yhdessä Walter James Jefferyn kanssa. Australialainen kirjailija ja kirjallisuudentutkija Colin Roderick pitää hänen merkittävimpinään teoksia "Adventures of a Supercargo" (1906) ja "The Adventures of Louis Blake" (1909).


title: Louis Becke

text: Kirjat olivat menestyksiä, mutta sopimuksellisista syistä hän hyötyi niistä itse hyvin vähän. Hän ajautui konkurssiin 1894. Hän erosi vaimostaan 1896 ja muutti Englantiin tyttärensä ja naisystävänsä Fanny Sabina Longin kanssa. Heidät vihittiin 1908, vaikka aiempi avioliitto oli yhä voimassa. Hän kävi vielä Tyynellemerellä tutkimassa kansanrunoutta, mutta palasi Sydneyyn 1909 ja keskittyi kirjoittamaan. Hän oli velkainen ja juopotteli. Hän sairasteli ja kuoli syöpään.


title: Louis Becke

text: Becke sai postuumisti 1913 Commonwealth Literary Fund Fellowships -stipendin, joka myönnettiin hänen leskelleen Fanny Beckelle.


title: Atapuerca

text: Atapuerca on kunta Espanjassa Burgosin maakunnassa. Kunnassa asuu noin 190 asukasta (2015).


title: Atapuerca

text: Atapuercan lähistön luolista on löydetty Euroopan vanhimmat tunnetut ihmisensukuisten lajien fossiilit ja kivityökalut. Ne on ajoitettu välille 780 000 - miljoona vuotta sitten. Tunnetuin paikka on "Sima de los huesos", josta on löytynyt noin 30 heidelberginihmisen, neandertalinihmisen suoran esi-isän luurankoa. Tutkijat kiistelevät siitä, johtuuko luurankojen kasautuminen luonnonvoimista vai hautauskulttuurista.


title: Atapuerca

text: Atapuerca on Unescon maailmanperintökohde.


Global War on Terrorism Expeditionary Medal (GWOTEM, ) on Yhdysvaltain asevoimien kunniamitali, joka perustettiin maaliskuussa 2003 presidentti George W. Bushin asetuksella. Mitalilla palkitaan terrorismin vastaisessa sodassa 11. syyskuuta 2001 jälkeen kunnostautuneet.


title: Global War on Terrorism Expeditionary Medal

text: Mitalin saadakseen sotilaan täytyy palvelle vähintään 30 päivää yhtäjaksoisesti tai muutoin 60 päivää taistelutehtävissä Yhdysvaltain ulkopuolella terrorismin vastaisessa taistelussa. Taisteluissa kuolleille tai haavoittuneille aikavaatimus ei päde.


text: Nykyisin mitaliin oikeutettuja palveluspaikkoja ovat: Algeria, Bahrain, Bulgaria (Bourgas), Tšad, Kolumbia, Kreeta, Kypros, Diego Garcia, Djibouti, Egypti, Eritrea, Etiopia, Georgia, Guantanamo Bay Kuubassa, Unkari, Iran, Israel, Jordania, Kazakstan, Kenia, Kosovo (vain tietyt operaatiot, jotka eivät oikeuta Kosovon kampanjamitaliin), Kuwait, Kirgisia, Libanon, Mali, Mauritania, Niger, Oman, Pakistan, Filippiinit, Qatar, Romania (Constanţa), Saudi-Arabia, Somalia, Syria, Tadžikistan, Turkki, Turkmenistan, Arabiemiraatit, Uzbekistan, Jemen, Arabianmeri 10° pohjoisella pallonpuoliskolla pohjoispuolella ja 68° länsipuolella, Bab-el-Mandeb, Adeninlahti, Aqabanlahti, Omaninlahti, Suezinlahti, Persianlahti, Punainenmeri, Hormuzinsalmi ja Suezin kanava.


text: Ensimmäiset operaatiot joista mitali myönnettiin olivat Operaatio Enduring Freedom ja operaatio Iraqi Freedom. Heinäkuun 2005 jälkeen Irakista tai Afganistanista ei ole myönnetty mitaleja, jolloin Irakin ja Afganistanin kampanjamitalit otettiin käyttöön.


title: Mikkelin vankila

text: Mikkelin vankila on Mikkelin keskustassa Päiviönkadulla sijaitseva suljettu laitos eli vankila. Vankilassa on paikkoja 116 vangille. Keskimääräinen vankiluku vuonna 2014 oli 70. Vankilassa työskentelee noin 70 henkilöä.


title: Mikkelin vankila

text: Vankilan tehtäviin kuuluu tutkintavankeuden toimeenpano Etelä-Karjalan, Etelä-Savon, Kymenlaakson ja Päijät-Hämeen käräjäoikeuksissa syytettyjen osalta. Lisäksi se huolehtii vankeus- ja sakonmuuntorangaistusten täytäntööpanosta.


title: Mikkelin vankila

text: Mikkelin vankila valmistui vuonna 1843. Uusi laajennusosa otettiin käyttöön 21. maaliskuuta 2012. Vankilan peruskorjaus alkoi syksyllä 2013 ja valmistui heinäkuussa 2015. Peruskorjauksen myötä vankilaan tuli 56 uutta vankipaikkaa.


title: Mikkelin vankila

text: Mikkelin vankilasta karkasi tutkintavanki 29. syyskuuta 2012. Edellinen vankilasta paennut oli Volvo Markkanen 1970-luvulla.


title: Mikkelin vankila

text: Eduskunnan oikeusasiamies on tarkastanut vankilan toiminnan viimeksi vuosina 2005 ja 2016.


title: Mikkelin vankila

text: Eduskunnan apulaisoikeusasiamies suoritti Mikkelin vankilassa tarkastuksen marraskuussa 2016, koska eräs vanki kanteli hänelle nöyryyttävästä kohtelustaan. Vankilan toiminnassa paljastui useita vakavia laittomuuksia, joihin apulaisoikeusasiamies pyysi Mikkelin vankilalta, Itä- ja Pohjois-Suomen rikosseuraamusalueelta sekä rikosseuraamuslaitokselta vastineen huhtikuun 2017 loppuun mennessä. Tarkastuksessa käytiin läpi vain osa vankilan toiminnoista, ja huomautettavaa voi löytyä enemmänkin. Rikosseuraamuslaitos oli aiemmin omassa tarkastuksessaan kiinnittänyt huomiota samoihin seikkoihin, mutta ei silti ollut korjannut niitä.


title: Mikkelin vankila

text: Talvella 2015−2016 vartijat kantoivat vangin ulkoilupihalta väkisin eristysselliin ärsyynnyttyään siihen, että hän ei käskettäessä siirtynyt ikkunapelliltä. Erityissellissä hänelle tehtiin peililasien edessä henkilöntarkastus. Kertomansa mukaan vanki joutui riisuuntumaan 7–8 vartijan edessä ja odottamaan kauan alasti seisten erityssellivaatteita. Hän joutui nukkumaan valaistussa huoneessa.


title: Mikkelin vankila

text: Oikeusasiamiehen edustaja kysyi vankilalta useaan otteeseen tietoja, mutta vankila jätti vastaamatta kysymyksiin, eikä toimittanut pyydettyä valvontakameratallennetta. Vankilan yleisluontoisen vastauksen mukaan vartijoita oli ollut vain 4 ja toimien syynä oli epäily vangin päihtymyksestä sekä tarpeesta seurata hänen mielenterveyttään. Vankilanjohdon mukaan tapauksessa ei ollut mitään ongelmia, vaan se piti tapahtunutta vankilan yleisenä toimintatapana. Vankilan väitteiden tueksi ei löytynyt vaadittavia päätöksiä, eikä ilmoituksia. Oikeusasiamies antoi vankilalle huomautuksen, koska se katsoi, ettei kyse ollut yksittäisestä tapauksesta, vaan vakavasta huolesta, ettei vankilassa sovelleta tai ei edes tunneta asiaa koskeva säännöksiä. Apulaisoikeusasiamies esitti, että Suomen valtio eli Valtiokonttori maksaa vangille rahallisia korvauksia ihmisoikeusloukkauksesta. Tapauksen takia oikeusasiamiehen tarkastajat menivät vankilaan kahdeksi päiväksi tarkastukselle, puhuttivat vankeja ja henkilökuntaa sekä kävivät vankilan tilanteen läpi.


title: Mikkelin vankila

text: Tammikuussa julkaistun tarkastuskertomuksen mukaan henkilökunta on vaatinut tarkastettavakseen vankien asianajajalleen osoittamia asiakirjoja, mikä loukkaa asianajosalaisuutta. Vankien pyydettyä itselleen omia esineitään, kuten pelikonsolin tai talvivaatteita pakkasella, heille oli vastattu suoraan kieltävästi, vaikka lain mukaan pyyntö kuuluu ratkaista hallintopäätöksellä, johon vanki voi hakea muutosta. Vankilan mukaan jälkimmäinen epäkohta on tarkastuksen jälkeen korjattu ja toisin kuin aiemmin, vanki saa muutoksenhakuun ohjausta.


title: Mikkelin vankila

text: Vankilan vahvistettuun järjestyssääntöön oli tehty lisäyksiä, joita ei vahvistettu. Vahvistamattomat poistumislupa-, kurinpito- ja tapaamiskäytännöt ovat tiukempia kuin muualla. Mikkelistä on esimerkiksi päässyt lomille huomattavasti harvemmin kuin muista suljetuista vankiloista ja vankilan ulkopuolella lääkäriin menevän vangin on pidettävä vankilan vaatteita, vaikka määräys on laiton. Vankien mukaan vartijoiden käytös on halveksivaa. Vangeille on annettu pienistäkin käytösrikkomuksista ankaria seuraamuksia ja heitä on viety suoraan eristysosastolle voimakeinoin ilman erillistä arviointia. Vankila vastasi nuhteluun ottamalla tammikuussa 2017 käyttöön uuden järjestyssäännön.


title: Mikkelin vankila

text: Vankilan rakennushankkeissa on sivuutettu vankeuslaissa asetettuja vaatimuksia ja se, mitä tiloja vankilassa tulee olla. Vankilasta puuttui oma osasto tutkintavangeille, vaikka siitä säädetään laissa ja kansainvälisissä sopimuksissa. Liikunnan harrastusmahdollisuudet ovat myös erittäin huonot, koska vankilasta puuttuvat esimerkiksi lukuvalot, erilliset lapsitapaamistilat ja kuntosali, joka löytyy muista Suomen vankiloista. Vankila ilmoitti tarkastuksen jälkeen perustaneensa tutkintavankien osaston, lisänneensä liikuntatiloja ja hankkineensa välineitä. Eristyssellit olivat karut ja epäsiistit, erään eristyssellin kaltereissa oli esimerkiksi ulostetta. Moitteita saivat myös ulkoiluolosuhteet sekä kirjaston pienuus.


title: Mikkelin vankila

text: Mikkelin vankilan johtaja Eva Vesanen ei osaa sanoa, miksi huomautusten kirjo oli niin laaja.


title: Kiertokaukoputki

text: Kiertokaukoputki on kenttätykissä käytettävä suuntainlaite.


title: Kiertokaukoputki

text: Kiertokaukoputkeen (lyhennetään KKP) asetetaan haluttu sivusuunta ("sivuluku") ja tykin putkea kierretään samaan aikaan kiertokaukoputken läpi tähystäen, kunnes kiertokaukoputken ja yleensä vasemmalle takaviistoon asetetun kollimaattorin asetusmerkit ovat päällekkäin. Kiertokaukoputkea ja kollimaattoria käytettäessä tykin lavetin ei tarvitse olla tarkasti suunnattu.


title: Kiertokaukoputki

text: Kiertokaukoputkea voidaan käyttää myös suora-ammuntatähtäimenä, joskin etenkin venäläisvalmisteisten kenttätykkien vakiovarustukseen kuuluu erityinen suora-ammuntaan tarkoitettu tähtäinkaukoputki (TKP).


title: Greatest Hits (Red Hot Chili Peppers)

text: Greatest Hits on rock-yhtye Red Hot Chili Peppersin kokoelmalevy vuodelta 2003. Se sisältää yhtyeen tunnetuimpia kappaleita vuosilta 1989–2002 ja kaksi uutta, kokoelmalle julkaistua kappaletta. Albumi sisältää myös vuonna 1993 "Coneheads"-elokuvan soundtrackille julkaistun kappaleen ”Soul to Squeeze”.


title: Greatest Hits (Red Hot Chili Peppers)

text:
Yhtyeen alkuperäinen tarkoitus oli se, että albumi sisältäisi tunnetuimpien kappaleiden lisäksi kaksi uutta. Yhtye oli kuitenkin tuottelias ja se kirjoitti ja nauhoitti 15 kappaletta. Lopulta yhtye valitsi albumille kappaleet ”Fortune Faded” ja ”Save the Population”. Albumi sisältää kappaleita viideltä yhtyeen albumilta. Suurin osa kappaleista on kuitenkin albumeilta "Blood Sugar Sex Magik" ja "Californication". Ainoa kappale albumilta "Mother’s Milk" on ”Higher Ground”, joka löytyy myös kokoelma-albumilta "What Hits!?". Myös albumilta "One Hot Minute" on vain yksi kappale, ”My Friends”. Vaikka albumi sisältää hittikappaleita, siltä on jätetty pois hyvin listoilla sijoittuneita kappaleita, kuten ”Warped”, ”Aeroplane”, ”Around the World”, ”Can't Stop” ja ”The Zephyr Song”, neljä viimeistä edellämainituista ovat kuitenkin albumin DVD-versiolla.Myös DVD "Greatest Videos" julkaistiin, joka sisältää yllä olevien kappaleiden musiikkivideot (paitsi ”Parallel Universe”)
ja lisäksi kappaleiden ”Aeroplane” ja ”Can't Stop” musiikkivideot.


title: Doñanan kansallispuisto

text: Doñanan kansallispuisto () sijaitsee Andalusiassa, Espanjan lounaisosassa. Alueen pinta-ala on hehtaaria, ja se on Espanjan suurin kansallispuisto. Doñanan biodiversiteetti on Euroopan oloissa ainutlaatuinen, sillä siellä on pienellä alalla monenlaisia elinympäristöjä, siellä vuorottelevat marskimaa ja dyynit, merivesi, murtovesi ja makeavesi.


title: Doñanan kansallispuisto

text: Puisto toimii levähdyspaikkoina monille muuttolinnuille. Siellä elää uhanalaisia lajeja kuten espanjanilves ja pyreneidenkeisarikotka. Siellä on myös villisikoja, mangusteja, mäyriä ja hirvieläimiä. Puistossa tavataan 8 kalalajia, 10 sammakkoeläinlajia, 19 matelijalajia, 30 nisäkäslajia ja 360 lintulajia, joista 127 pesii säännöllisesti puistossa.


title: Doñanan kansallispuisto

text: Vuonna 25. huhtikuuta 1998 läheisen kaivoksen jätevedet karkasivat alueen läpi virtaavaan Guadiamar -jokeen ja vaaransivat puiston herkän luonnon.


title: Doñanan kansallispuisto

text: Doñanan kansallispuisto on ollut Unescon maailmanperintöluettelon kohde vuodesta 1994.


title: Kollimaattori

text: Kollimaattori on kenttätykkien suuntaukseen käytettävä optinen laite, joka asetetaan paikoilleen tykin perussuuntaan asettamisen jälkeen.


title: Kollimaattori

text: Kollimaattori on eräänlainen yleensä kolmijalalla seisova kaukoputki, jonka linssistössä on asetusmerkkejä. Kun kollimaattorin ja kiertokaukoputken asetusmerkit ovat kiertokaukoputkesta tähystettynä päällekkäin, kenttätykin putki on suunnattu sivusuunnassa haluttuun suuntaan.


title: Afrikankultakissa

text: Afrikankultakissa ("Profelis aurata") on kissaeläin ("Felidae"), joka elää Länsi- ja Keski-Afrikan trooppisissa metsissä. Se saalistaa öisin. Nimensä se on saanut kullankeltaisesta turkista, joka voi olla täplikäs tai täplätön. Afrikankultakissa voi olla häntineen jopa 140 senttiä pitkä.


title: Afrikankultakissa

text: Lajista on käytetty myös tieteellistä nimeä "Felis aurata".


title: Hatsina–Iivananlinna-rata

text: Hatsina–Iivananlinna-rata eli entinen Baltian rautatie on Venäjän rataverkkoon kuuluva rautatie, joka kulkee läpi Leningradin alueen Hatsinasta Iivananlinnan. Rata jatkuu edelleen Narvan kautta Tallinnaan. Valmistuttuaan 1870 se oli osa Paldiskin ja Pietarin välistä ratayhteyttä eli Baltian rautatietä.


title: Ben Elf

text:
Ben Elf on Helsingissä asuva suomalainen vuonna 1988 syntynyt taikuri. Elf esiintyy yritys-, messu- ja yksityistilaisuuksissa. Näiden lisäksi hän toimii taikurina Bisnestaikurit Oy:lle. Sivutoimisesti hän opettaa taikuriopettajana Linnanmäen sirkuskoulussa. Hän on Suomen Taikurit ry:n jäsen. Elf aloitti esiintymisen vuonna 1998. Elf:illä on esityksissään mentalismi-illuusioita, mitä ovat esimerkiksi illuusion luonti ajatusten lukemisesta, ennanta tietämisestä ja kaukonäköisyydestä.https://www.suomentaikurit.fi/
https://bisnestaikurit.fi/
http://www.taikuribenelf.fi


title: Rantapohja

text: Rantapohja on Pohjois-Pohjanmaalla ilmestyvä paikallinen sanomalehti. Se ilmestyy kaksi kertaa viikossa, tiistaisin ja torstaisin, ja sen levikki oli 7 899 kappaletta vuonna 2016. Lehteä julkaisee Rantapohja Oy, ja sen pääkonttori sijaitsee Haukiputaalla Oulussa. Lehti leviää Oulussa Haukiputaan lisäksi Kiiminkiin, Ylikiiminkiin, Yli-iihin ja Pateniemeen. Lehdellä on suuri lukijapeitto myös Iissä.


title: Sari Juntunen

text: Sari Juntunen (o.s. Juhola, s. 25. marraskuuta 1964) on suomalainen kestävyysjuoksija ja maratonin kaksinkertainen Suomen mestari. Juntunen voitti SM-kultaa maratonilla vuosina 1992 ja 1998. Hän on saavuttanut yhteensä kuusi SM-mitalia.


title: Servaali

text: Servaali ("Leptailurus serval") on kissaeläin, joka elää pensas- ja ruohomailla Afrikassa. Lajista on aikaisemmin käytetty tieteellistä nimeä "Felis serval".


title: Servaali

text: Servaali muistuttaa ulkonäöltään gepardia mutta on sitä pienempi. Solakalla servaalilla on pitkät jalat, pitkä kaula ja korkealle nousevat suuret korvat. Turkin pohjaväri vaihtelee kellertävästä kupariseen, turkissa on mustia täpliä, ja kyljissä ja raajojen yläosissa on suuria vaaleita laikkuja.


title: Servaali

text: Servaalilla on 24–45 senttimetriä pitkä häntä. Häntineen servaalin pituus on jopa 130 senttimetriä.


title: Servaali

text: Servaalit syövät jyrsijöitä, lintuja, matelijoita, sammakkoja ja hyönteisiä, harvoin myös raatoja.


title: Servaali

text: Servaalit saalistavat yleensä päiväsaikaan. Ne lähtevät liikkeelle auringonnousun aikaan, lepäävät muutaman tunnin puolenpäivän aikana ja jatkavat saalistusta auringonlaskuun saakka. Servaali on melko hidas juoksija, mutta pitkien jalkojensa ansiosta sen on helppo kävellä korkeassa ruohikossa, ja pitkästä kaulasta ja tarkasta kuulosta on hyötyä jyrsijöiden paikallistamisessa. Havaittuaan jyrsijän servaali hypähtää jopa kahden metrin korkeuteen ja laskeutuu uhrinsa päälle. Se ei aina tapa saalista heti vaan jää leikkimään sillä jopa usean minuutin ajan.


title: Servaali

text: Servaali tekee pentuja yleensä kerran vuodessa. Kantoaika on noin 70 päivää. Poikueessa on kaksi tai kolme pentua, joskus neljä. Emo ilmeisesti hoitaa poikaset yksin ilman uroksen tai muiden naaraiden apua. Lähtiessään metsästämään emo kätkee poikaset heinikkoon tai koloon ja aika ajoin vaihtaa niiden piilopaikkoja. Päivän mittaan emo käy ruokkimassa poikasia. Kasvettuaan poikaset osallistuvat emon kanssa metsästysretkille. Aikuisina naaraspoikaset saattavat jäädä asustelemaan emonsa lähistölle, mutta urokset lähtevät etsimään omia metsästysmaitaan.


title: Servaali

text: Joissain Yhdysvaltain osavaltioissa servaalia saa pitää lemmikkinä. Laji ei kuitenkaan käyttäydy kotikissan tavoin, joten sitä joudutaan yleensä pitämään häkissä. Kesykissan kanssa risteytetty servaali eli savannikissa (savannah) on usein servaalia kesympi ja helpompi pitää. Myös kotikissasta on jalostettu servaalilta näyttävä rotu.


title: Ponkilan silta

text: Ponkilan silta on teräsrakenteinen, puukantinen riippusilta Muhosjoen yli Muhoksen keskustaajamassa. Sillan on suunnitellut insinööri Lauli Ilmoniemi vuonna 1928, ja silta on valmistunut vuonna 1931. Sillan pituus on 71 metriä, jänneväli 60 metriä ja hyötyleveys 3,6 metriä. Suurin aukko on 58 m. Museosillaksi Ponkilan silta hyväksyttiin vuonna 1982. Silta suljettiin moottoriajoneuvoliikenteeltä vuonna 1992, ja se on siitä lähtien palvellut kevyen liikenteen väylän siltana. Silta kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Toteemipaalu

text: Toteemipaalu on Pohjois-Amerikan luoteisrannikon intiaanien perinteinen monumentti. Se toimii suvun tai klaanin vaakunana, ja heimot kunnioittavat sen kautta omaa historiaansa tai heille tärkeitä asioita tai tapahtumia. Toteemipaaluun on tyypillisesti veistetty ihmis- ja eläinhahmoja. Toteemipaalut veistetään yleensä yhdestä puusta, useimmiten jättituijasta, ja ne ovat usein lähes 20 metriä korkeita.


title: Toteemipaalu

text: Toteemipaalut edustavat ja kunnioittavat tekijöidensä esivanhempia tai historiaa, ihmisiä tai tapahtumia. Toteemipaalussa on tyypillisesti symbolinen ja tyylitelty ihmishahmo, eläin tai yliluonnollinen hahmo, joka toimii suvun tai klaanin vaakunana tai kertoo sen vauraudesta. Yleisimpiä vaakunaeläimiä ovat ukkoslintu, susi, kotka, harmaakarhu, miekkavalas, sammakko, korppi ja lohi. Rikkailla ja vaikutusvaltaisilla suvuilla voi olla useampiakin vaakunaeläimiä.


title: Toteemipaalu

text: Useimmat toteemipaalut ovat 3–18 metriä korkeita, mutta jotkin voivat olla yli 20-metrisiä. Toteemipaaluja tehdään eri tarkoituksiin:Toteemipaalu tehdään yleensä jättituijasta, joka on helposti työstettävä ja Luoteis-Amerikassa yleinen puu. Ennen puun kaatoa monet yhteisöt pitävät puulle seremonian kiitokseksi ja kunnianosoitukseksi. Veistäminen on perinteisesti ollut miesten työ, mutta nykyisin on myös naispuolisia veistäjiä. Toteemipaalun veistäminen voi kestää kuukausia: kuusimetrinenkin paalu vie kuutisen viikkoa. Veistäminen suoritetaan usein perinteisillä työkaluilla ilman sähköä, mikä hidastaa työtä. Veistäjä on perinteisesti asunut toimeksiantajansa vieraana, ja hänellä on ollut pari apulaista. Veistämisen jälkeen paalu voidaan maalata tai jättää maalaamatta. Perinteisiä värejä ovat musta, valkoinen, punainen, keltainen ja turkoosi.


title: Toteemipaalu

text: Valmiin paalun pystyttämisen yhteydessä järjestetään yleensä seremonia, jossa paalun merkitystä ja sen vaakunaeläimien tarinaa selitetään. Seremonian yhteydessä järjestetään usein "potlach"-juhla. Paalulle kaivetaan maahan kuoppa, ja se vedetään köysillä ylös.


title: Toteemipaalu

text: Aidon toteemipaalun pitää olla koulutetun paikallisen veistäjän tekemä, asiaankuuluvin seremonioin pystytetty ja paikallisten asukkaiden siunaama. Aito toteemipaalu maksaa nykyisin 25 000–100 000 dollaria.


title: Toteemipaalu

text:
Koska paalut on tehty puusta, ne kestävät vain noin sata vuotta, minkä jälkeen ne mätänevät. Intiaanit pitävät toteemipaalun tuhoutumista luonnollisena osana sen elämänkiertoa.
Eri intiaaniyhteisöillä on toisistaan poikkeavia tyylejä. Esimerkiksi rannikon tsimšien paaluissa on usein vaakalinjoja hahmojen välissä, mutta haidojen hahmot ovat limittäin. Haidojen hahmot ovat litteitä, mutta kwakiutlien paalut ovat syvään kaiverrettuja ja niiden linnuilla on siivet ja nokat. Jotkin heimot suosivat talopaaluja ja toiset erillään seisovia.


title: Toteemipaalu

text: Toteemipaalujen alkuperää ei tunneta. On arveltu, että ensimmäiset toteemipaalujen veistäjät olivat Lounais-Alaskan haidoja. Heiltä tapa levisi Kanadan ja Washingtonin osavaltion rannikkoseuduille. Nykyaikaisia toteemipaaluja alettiin tehdä 1700-luvun lopulla, mutta niissä käytettävät kuvastot ja tarinat olivat olleet olemassa intiaanikulttuureissa jo kauan. Varhaiset toteemipaalut olivat huomattavasti pienempiä kuin nykyajan paalut. Toteemipaalujen huippukausi alkoi 1800-luvulla. Silloin intiaanit saivat eurooppalaisilta metallisia työkaluja, joilla he pystyivät valmistamaan entistä suurempia paaluja.


title: Toteemipaalu

text: Toteemipaaluja ei ole pidetty tai palvottu idoleina, talismaaneina tai pyhinä esineinä, eikä niiden ole uskottu sisältävän jumaluuksien sieluja. Varhaiset lähetyssaarnaajat luulivat paaluja kuitenkin käytettävän shamanistisissa rituaaleissa. Kun intiaaneja pyrittiin sulauttamaan valtaväestöön ja kääntämään kristinuskoon, pakanallisina pidettyjä toteemipaaluja vietiin heiltä pois ja niiden tekeminen taantui. Vuonna 1951 intiaaneja syrjivät lait kumottiin ja toteemipaalujen tuottaminen vilkastui jälleen. Intiaaneille on viime vuosikymmeninä alettu palauttaa joitain muualle päätyneitä vanhoja paaluja.


title: Toteemipaalu

text: Alaskassa on nykyisin toteemipaalupuistoja, joissa paaluja on esillä. Tunnetuimpia tällaisia puistoja ovat Sitka National Historic Park (Sitka), Saxman Native Village (Ketchikan) ja Totem Bight State Historic Park (Ketchikan).


title: Toteemipaalu

text: Maailman korkeimpana pidetty toteemipaalu on 53-metrinen paalu Alert Bayssa Brittiläisessä Kolumbiassa, mutta se on tehty kolmesta osasta. Washingtonin Kalamassa on 43-metrinen toteemipaalu, mutta sen veistäjä ei ollut intiaani. Alaskan Kaken 40-metrinen paalu täyttää autenttisuuden kriteerit. Paksuin paalu on Duncanissa Brittiläisessä Kolumbiassa sijaitseva, läpimitaltaan parimetrinen paalu. Vanhimmat yhä säilyneet paalut sijaitsevat Kuningatar Charlotten saarilla, ja ne ovat peräisin ajalta ennen 1880-lukua.


title: Toteemipaalu

text: Pohjois-Japanin ainut ja Uuden-Seelannin maorit ovat myös luoneet toteemipaalujen kaltaisia monumentteja jumalilleen tai esi-isilleen.


title: Saitaman prefektuuri

text: Saitaman prefektuuri () sijaitsee Honshūn saarella Kantōn alueella Japanissa. Prefektuurin pääkaupunki on Saitama. Alue on osa Suur-Tokiota, ja suurinta osaa prefektuurin kaupungeista voidaankin pitää Tokion lähiöinä. Prefektuurissa on 7 239 813 asukasta (vuonna 2015) ja sen pinta-ala on 3 798,08 neliökilometriä.


title: Saitaman prefektuuri

text: Saitaman prefektuuri oli aiemmin osa Musashin provinssia, joka sisälsi myös Tokion alueen. Saitama tunnettiin viljavana maatalousalueena, joka tuotti suuren osan Kantōn alueen ruokatarpeesta. Toisen maailmansodan jälkeen, kun Tokio kasvoi vauhdikkaasti ja nopeutuvat liikenneyhteydet sallivat pidemmät matkustusajat, puute maasta Tokiossa johti Saitaman prefektuurin nopeaan kasvuun. Prefektuurin väkiluku on lähes kolminkertaistunut 1960-luvulta. Suurin osa Saitaman kaupungeista on liitetty rautatein Tokion keskustaan, ja ne toimivat Tokion nukkumalähiöinä.


title: Saitaman prefektuuri

text: Suurin osa Saitaman nähtävyyksistä sijaitsee prefektuurin pohjoisosassa, joka tunnetaan Chichibun alueena. Chichibu on luonnoltaan monimuotoinen, lievästi vuoristoinen alue, joka on prefektuurin ja lähialueiden asukkaiden keskuudessa suosittu retkikohde helpon sijaintinsa ja hyvien yhteyksiensä vuoksi.


title: Punailves

text: Punailves eli amerikanilves ("Lynx rufus") on ilvesten sukuun kuuluva kissaeläinlaji, jota tavataan Pohjois-Amerikassa. Se muistuttaa muuten kanadanilvestä, mutta sillä on lyhyemmät raajat sekä pienemmät ja vähäkarvaisemmat tassut. Lisäksi sen levinneisyysalue ulottuu etelämmäksi.


title: Punailves

text: Punailves on Pohjois-Amerikan pienin luonnonvarainen kissaeläin – noin kaksi kertaa tavallisen kesykissan kokoinen. Sen pituus kuononpäästä hännäntyveen on 65–105 senttimeriä, minkä päälle tulee töpäkkä, 11–19 senttimetrin mittainen häntä. Säkäkorkeus on yleensä 45–58 senttimetriä ja paino 4–15 kilogrammaa.


title: Punailves

text: Punailveksellä on pehmeä ja tiheä turkki, jonka väritys vaihtelee suuresti yksilöittäin. Pohjaväri voi olla vaaleanharmaa, kellanruskea, punaruskea, ruskea tai ruskeankeltainen. Ruumiin alapuoli ja jalkojen sisäpinnat ovat valkoiset ja mustien tai tummanruskeiden täplien kirjomat. Korvissa on lyhyet töyhdöt, ja niiden tausta on väriltään musta suurta valkoista läiskää lukuun ottamatta. Päätä reunustavat pulisongin näköiset karvaröyhelöt. Hännän kärki on musta vain yläpuolelta, toisin kuin kanadanilveksellä, jolla se on musta myös kärjen alapuolelta.


title: Punailves

text: Punailvestä esiintyy lähinnä Yhdysvalloissa, mutta myös Etelä-Kanadassa ja Pohjois-Meksikossa. Yhdysvaltojen alueella se on huomattavasti yleisempi kaakossa sijaitsevissa osavaltioissa kuin länsirannikolla.


title: Punailves

text: Punailves voi elää hyvin erilaisissa ympäristöissä, kunhan sille on tarjolla runsaasti jyrsijöitä ja jäniksiä ravinnoksi sekä suojaisia piilopaikkoja. Se välttelee ainoastaan laajoja viljelyalueita. Yhdysvaltojen pohjoisosissa se elää havu- ja sekametsissä, kaakkoisosissa alavissa lehtimetsissä ja rannikkosoilla ja lounaisosissa autiomaissa ja pensasmailla. Meksikossa sitä tavataan aroilla sekä kuivissa trooppisissa metsissä, joiden valtapuita ovat männyt, tammet ja pihdat.


title: Punailves

text: Kuten monet muutkin kissaeläimet, punailves elää yksin ja liikkuu hämärän aikoihin. Se pysyttelee enimmäkseen maassa, vaikka onkin taitava kiipeämään. Sillä on erinomainen näkö-, kuulo- ja hajuaisti. Se melko vähän, paitsi kiima-aikana, jolloin se ulvoo ja sähisee lajitovereilleen.


title: Punailves

text: Punailveksen elinpiirin laajuus vaihtelee suuresti elinympäristön mukaan: esimerkiksi Etelä-Kaliforniassa elävillä naarailla se on vain 6 neliökilometriä, kun taas New Yorkin pohjoisosissa elävillä uroksilla se voi olla jopa 325 neliökilometriä. Punailves merkitsee reviirinsä rajat jättämällä voimakkaita hajujälkiä. Uroksen reviiri ulottuu yleensä usean naaraan reviirille ja joskus myös toisen uroksen reviirille. Naaraan reviiri on pienempi kuin uroksella, eikä se ulotu toisen naaraan reviirille. Pesänsä punailves tekee suojaisaan kallionkoloon, onttoon puuhun tai tiheään pensaikkoon.


title: Punailves

text: Punailveksen ja kesykissan parittelukäyttäytyminen on varsin samanlaista: urokset ja naaraat liittyvät toistensa seuraan vain parittelun ajaksi, ja molemmilla voi olla useita parittelukumppaneita. Yleensä parittelu tapahtuu alkukeväällä. Poikueita on vuoden aikana vain yksi.


title: Punailves

text: Naaras synnyttää 50–70 vuorokauden kantoajan jälkeen 1–6 poikasta, jotka painavat syntyessään keskimäärin 265 grammaa. Ne avaavat silmänsä 10 päivän kuluttua syntymästä, ja emo imettää niitä 2 kuukauden ikäiseksi. Rintaruokinnan päätyttyä naaras alkaa ruokkia poikasia lihalla ja opettaa ne saalistamaan itsenäisesti. Uros ei huolehdi poikasista mitenkään. Nuoret punailvekset jättävät emonsa ensimmäisenä talvena, noin 8 kuukauden ikäisinä.


title: Punailves

text: Punailves elää luonnossa enintään 12 vuoden ikäiseksi, mutta voi eläintarhassa saavuttaa jopa 32 vuoden iän. Sekä naaraista että uroksista tulee sukukypsiä kahden vuoden ikäisinä.


title: Punailves

text: Punailves on lihansyöjä. Se syö enimmäkseen jyrsijöitä, jäniksiä, pieniä sorkkaeläimiä ja isoja maalintuja, mutta jossain määrin myös matelijoita. Joskus se voi pyydystää pieniä kotieläimiä ja siipikarjaa. Se hiipii saaliinsa lähistölle, syöksyy sen kimppuun ja tappaa puremalla niskanikamaan.


title: Punailves

text: Yhdysvalloissa arvioitiin 1980-luvun alussa elävän noin miljoona punailvestä, ja sen jälkeen kannan koon arvellaan vain kasvaneen. Punailves luokitellaankin elinvoimaiseksi lajiksi. Keski-Meksikossa elävä alalaji "L. r. escuinapae" on kuitenkin erittäin uhanalainen.


title: Punailves

text: Aikaisemmin punailvestä metsästettiin ja ansastettiin paljon sen arvokkaan turkin vuoksi. Ihmisen lisäksi täysikasvuisella punailveksellä ei ole juuri luonnollisia vihollisia; poikaset voivat kuitenkin päätyä kojootin, kettujen tai suurten pöllöjen saaliiksi.


title: Feliciano Rivilla

text: Feliciano Muñoz Rivilla (21. elokuuta 1936 Ávila – 6. marraskuuta 2017) oli espanjalainen jalkapalloilija.


title: Feliciano Rivilla

text: Rivilla oli alun pitäen Real Madridin kasvatti, mutta hänen uransa suurseurassa ei edennyt juniori- ja reservijoukkueita pidemmälle ja täten hän oli pakotettu etsimään peliaikaa muualta. Hänen ensimmäinen seuransa pääsarjatasolla oli toinen madridilaisjoukkue Rayo Vallecano, jonne hän siirtyi vuonna 1956. Viimeinen pysäkki pääkaupungin sisällä oli Atlético Madrid, jonne oikea laitapuolustaja siirtyi vuonna 1958 ja josta lopulta tuli hänen jalkapalloilullinen kotinsa. Atléticossa hän voitti yhden liigamestaruuden (1966), kolme cup-mestaruutta (1960, 1961 ja 1965) sekä Euroopan Cup-voittajien cupin (1962). Kaikkiaan Rivilla pelasi Atléticossa 356 ottelua (244 liigassa, 66 cupissa ja 46 eurokentillä) tehden neljä maalia. Rivillan yhteensä kymmenen kautta kestänyt ura päättyi vuonna 1969 järjestettyyn jäähyväisotteluun brasilialaista Santosia vastaan. Vaikka Rivilla siirtyi ammattilaisuransa jälkeen liike-elämään perustamalla kodinkoneita myyvän yrityksen, hän ei kuitenkaan kokonaan jättänyt jalkapalloilua ja toimikin aktiivisesti espanjalaisten entisten maajoukkuepelaajien yhdistyksessä.


title: Feliciano Rivilla

text: Rivillan ura Espanjan maajoukkueessa oli myös poikkeuksellisen menestyksekäs. Sen ehdoton kohokohta oli kotikisoissa voitettu Euroopan mestaruus vuonna 1964, joka oli maan ensimmäinen arvoturnausvoitto A-maajoukkuetasolla. Hän osallistui myös kahteen MM-lopputurnaukseen, Chilessä 1962 ja Englannissa 1966. Rivilla edusti maataan kaikkiaan 26 kertaa ja oli aina 1990-luvulle saakka eniten Atléticon paidassa maajoukkuekutsuja saanut espanjalaispelaaja. Vain kolme espanjalaispelaajaa, Fernando Torres, Kiko ja Manolo, ovat pystyneet ylittämään Rivillan maaottelumäärän edustaessaan sarjatasolla Atléticoa.


title: Feliciano Rivilla

text: Nykyjalkapallossa hyvältä laitapuolustajalta edellytetään puolustustehtävien lisäksi myös hyökkäyspelin tukemista omilla nousuilla. Tämä vaatii pelaajalta juoksuvoimaa sekä kykyä pitää ja kuljettaa palloa. Nämä kaikki ominaisuudet yhdistyivät Rivillassa ja häntä pidetäänkin yhtenä ensimmäisistä hyökkäävistä laitapuolustajista espanjalaisessa jalkapallossa.


title: Tharsis

text: Tharsis on laaja tuliperäinen ylänköalue Marsissa. Se on saanut nimensä Raamatussa mainitun Tarsiksen mukaan. Alue sijaitsee Marsin päiväntasaajalla, Valles Marineris -kanjonin länsipuolella.


title: Tharsis

text: Ylänkö muodostui noin 3–4 miljardia vuotta sitten ja se on rakenteeltaan noin 10 km korkea pullistuma, jonka läpimitta on noin 4000 km. Tharsiksella ovat aurinkokunnan suurimmat tulivuoret, Olympus Mons, Ascraeus Mons, Pavonis Mons ja Arsia Mons.


title: Reindeer Island

text: Reindeer Island on saari Winnipegjärven pohjoisaltaassa Manitoban provinssissa Kanadassa. Asumattoman saaren pinta-ala on 13 860 hehtaaria, ja se on järven suurin saari.


title: Reindeer Island

text: Saari kuuluu osana Manitoban provinssin ekologisten suojelualueiden ohjelmaan. Reindeer Islandin ekologinen suojelualue oli ensimmäinen laatuaan Manitobassa, se perustettiin toukokuussa 1976 The Crown Lands Actin nojalla. Nykyisin aluetta suojaa vuonna 1981 säädetty Ecological Reserves Act.


title: Reindeer Island

text: Saaren luonto muodostuu eristyksiin jääneistä havumetsäsaarekkeista sekä ylävillä mailla sijaitsevista suoalueista. Kasvistoon kuuluvat muun muassa katajat sekä marjakuuset.


title: Thrasymakhos

text: Thrasymakhos (, n. 459-400 eaa.) oli antiikin kreikkalainen sofisti, joka tunnetaan parhaiten siitä, että hän esiintyy yhtenä keskustelijana Platonin "Valtiossa".


title: Thrasymakhos

text: Thrasymakhos oli kotoisin Khalkedonista. Sen mukaan mitä hänestä tiedetään, hän vaikuttaa tehneen koko uransa sofistina Ateenassa. Häntä on kiitetty siitä, että hän painotti rytmin merkitystä kreikkalaisessa retorisessa puheessa, erityisesti käyttämällä peoni-rytmiä ("paion"), sekä siitä, että hän pyrki lisäämään puheen tunnevaikutusta eleiden avulla.


title: Thrasymakhos

text: Thrasymakhoksen teoksessa "Perustuslaeista" on säilynyt katkelmia. Niihin sisältyy maksiimi "esi-isiltä peritty perustuslaki on kaikille yhteinen". Tämän lausuman tarkkaa merkitystä ei tiedetä. Erään selityksen mukaan hän olisi tarkoittanut sitä, että kaikki puhujat voivat aina vedota esi-isiltä perittyyn, riippumatta siitä, minkä asioiden puolesta he muuten puhuvat.


title: Thrasymakhos

text: Aristoteles mainitsee "Politiikassaan" (1305a) saman nimisen miehen, joka kukisti Kymen kansanvallan. Tästä tapahtumasta ei kuitenkaan tiedetä mitään, eikä ole minkäänlaista varmuutta siitä, että kyseessä olisi sama Thrasymakhos.


title: Thrasymakhos

text: Thrasymakhos on nykyisin merkityksellinen lähinnä siksi, että hän esiintyy Platonin dialogissa "Valtio", erityisesti sen ensimmäisessä kirjassa. Siinä hän puolustaa arastelematta ja jopa yltiöpäisesti epäoikeudenmukaisuutta, vastustaen Sokrateen ja Polemarkhoksen oikeudenmukaisuutta käsitelleen keskustelun lopputulosta. Hän katsoi, että oikeudenmukaisuus on sama asia kuin vahvemman etu. Sokrates saa hänet kuitenkin lopulta myöntämään, että on olemassa mittapuut viisaalle hallinnolle ja että oikeudenmukaisuus on jotain paljon muuta kuin vain vahvemman etu.


title: Thrasymakhos

text: Thrasymakhoksen nimi tarkoittaa "julkeaa taistelijaa" ("thrasys" + "makhêtês"). Tämä on saattanut vaikuttaa hänelle dialogissa annettuun rooliin. Filosofian tutkijat ovat kauan yrittäneet selvittää, mitä Thrasymakhos tarkkaan ottaen tarkoitti "Valtiossa". Hänet on nähty joko todellisten filosofisten mielipiteiden puolustajana tai pelkkänä Platonin olkinukkena, joka esittää äärimmilleen vietyjä helposti kumottavia mielipiteitä, joita Platon halusi vastustaa.


title: Thrasymakhos

text: Leo Straussin tulkinnassa Thrasymakhos ja hänen määritelmänsä oikeudenmukaisuudelle edustavat kaupunkia ja sen lakeja ja ovat näin vastakkaisia Sokrateelle ja filosofialle ylipäänsä. Intellektuellina Thrasymakhoksella oli kuitenkin tarpeeksi paljon yhteistä Sokrateen kanssa jotta hän saattoi toimia filosofian puolustajana kaupungissa.


title: Thrasymakhos

text: φημὶ γὰρ ἐγὼ εἰ̂ναι τὸ δίκαιον οὐκ ἄλλο τι ἢ τὸ του̂ κρείττονος συμφέρον. (""Väitän, että oikeudenmukaisuus on yhtä kuin vahvemman etu, ei mitään muuta"", "Valtio" 338c)


title: Thrasymakhos

text: οὕτως, ὠ̂ Σώκρατες, καὶ ἰσχυρότερον καὶ ἐλευθεριώτερον καὶ δεσποτικώτερον ἀδικία δικαιοσύνης ἐστὶν ἱκανω̂ς γιγνομένη*, καὶ ὅπερ ἐξ ἀρχη̂ς ἔλεγον, τὸ μὲν του̂ κρείττονος συμφέρον τὸ δίκαιον τυγχάνει ὄν, τὸ δ' ἄδικον ἑαυτῳ̂ λυσιτελου̂ν τε καὶ συμφέρον.  (""Niin, Sokrates, kunhan vääryys siis on riittävän suurimittaista, se on voimakkaampaa ja enemmän vapaan miehen ja hallitsijan arvon mukaista kuin oikeus. Ja niin kuin jo alussa sanoin, oikeudenmukaisuus on samaa kuin vahvemman etu, vääryys taas yhtä kuin kunkin oma etu ja hyöty."", "Valtio" 344c)


title: Yksityisetsivä

text: Yksityisetsivä on ammattilainen, jonka yksityiset henkilöt, yritykset tai muut yhteisöt voivat palkata suorittamaan tutkimuksia puolestaan rikosten ehkäisemiseksi tai paljastamiseksi. Asemaltaan yksityisetsivä ei ole poliisi tai muu viranomainen.


title: Yksityisetsivä

text: Ensimmäisen yksityisetsivätoimistona pidettävän organisaation perusti vuonna 1833 Eugène-François Vidocq, myös La Sûreté Nationalen ensimmäisenä johtajana (1811) tunnettu ranskalainen entinen sotilas ja kaapparikapteeni. Pariisissa toiminut organisaatio oli nimeltään "Le Bureau des renseignements universels pour le commerce et l’industrie" (”Kaupan ja teollisuuden yleistietotoimisto”).


title: Yksityisetsivä

text: "Saksassa" yksityisetsivästä käytetään nimitystä Privatdetektiv. Heillä ei ole erityisiä oikeuksia tai valtuuksia vaan he toimivat jokamiehenoikeuksilla. Ennen yrityksen perustamista kauppakamari tarkistaa etsiväksi haluavan rikosrekisteriotteen, samalla tavoin kuin tiettyjä toimialoja (Vertrauensgewerbe) koskevien säädösten nojalla.


title: Yksityisetsivä

text: "Itävallassa" käytetään etsivätoimistosta nimitystä Berufsdetektiv ja niiden työntekijöiden nimitys on Berufsdetektiv-Assistent. Toimiala on säännelty ja toiminta edellyttää erityisen tutkinnon suorittamista, laissa määrättyjen velvollisuuksien noudattamista ja erityistä luotettavuutta. Oikeudet ja velvollisuudet on esitetty kaupallista toimintaa eri toimialoilla säätelevässä Gewerbeordnung (GewO) -laissa.


title: Yksityisetsivä

text:
"Iso-Britanniassa" oikeudet myöntää yksityisetsivien ja etsivätoimistojen toimilupia annettiin Security Industry Authority
-elimelle. Koska sen resursseja on leikattu, on toimivaltuuksien myöntäminen toistaiseksi keskeytetty eikä Iso-Britanniassa ole valtiollista yksityisetsivien ja etsivätoimistojen toimiluvan myöntäjää.


title: Yksityisetsivä

text: Yksityisetsivä Suomessa tarkoittaa henkilöä, joka ammattimaisesti tutkii, selvittää tai hankkii tietoa toimeksiantosopimukseen perustuen hänen toimialaansa kuuluvista asioista lain suomin keinoin olematta poliisi taikka muukaan viranomainen. Suomessa osa yksityisetsivistä tai yksityisetsivätoimistoista on organisoitunut "Suomen yksityisetsivä- ja lakitoimistoliittoon". Yksityisetsivä on siviili, mutta vartioimistehtävää suorittaessaan hänellä on tietyin edellytyksin korotettu rikosoikeudellinen suoja sekä yksityisistä turvallisuuspalveluista annetun lain mukaiset vartijan oikeudet ja velvollisuudet sekä oikeus kantaa voimankäyttövälineitä niissä tehtävissä, joissa vartioimisliikkeen vastaava hoitaja niiden käyttöä perustellusti edellyttää.


title: Yksityisetsivä

text: Yksityisetsivätoimisto (ts. vartioimisliike) on yleensä rajoitetun vartioimisliikeluvan voimin toimiva yritys tai toiminimi. Yksityisetsivätoiminnan harjoittaminen vaatii aina vartioimisliikeluvan. Yksityisistä turvallisuuspalveluista annettu laki antaa velvoitteet muun lainsäädännön lisäksi yksityisetsiväelinkeinoa harjoittavalle.


title: Yksityisetsivä

text: Yksityisetsivät tarjoavat palveluksiaan sekä yrityksille että yksityishenkilöille. Yksityisetsivä voi suorittaa yrityksen toimeksiannosta sisäistä tarkkailua, kuten tarkkailla yrityksessä tapahtuvaa hävikkiä tai selvittää tietovuotoja tai tehdä koeostoja esiintyen asiakkaana. Yritys voi selvityttää kilpailijoiden epärehellistä toimintaa yksityisetsivätoimiston avulla lainsäädännön asettamia rajoja noudattaen.


title: Yksityisetsivä

text: Yksityishenkilön toimeksiannosta yksityisetsivä voi kerätä näyttöä esimerkiksi uskottomuudesta, perheväkivallasta tai asiakkaan naapurien aiheuttamista häiriöistä.


title: Yksityisetsivä

text: Mikäli sisäasiainministeriön myöntämässä vartioimisliikeluvassa ei ole alueellisia ehtoja tai rajoituksia eikä toimeksiannon solmimiseen taikka vartiointitehtäviin liittyviä rajoituksia, voi yksityisetsivätoimintaa harjoittava yritys suorittaa ansiotarkoituksessa myös muitakin vartioimisliikkeelle tarkoitettuja tehtäviä.


title: Yksityisetsivä

text: Vakuutusyhtiöt saattavat käyttää yksityisetsivätoimiston palveluksia esimerkiksi vakuutuspetoksen selvittämiseksi.


title: Yksityisetsivä

text: Yksityisetsivätoiminnan kaikki toimet ja tiedonhankkimiskeinot perustuvat lakiin. Esimerkiksi tilojen tarkkailu ja kuuntelu teknisesti, puhelujen kuuntelu, kotirauhan rikkominen tai näihin verrattava toiminta ei ole Suomessa voimassa olevan lainsäädännön mukaan sallittua, poikkeuksena viranomaisten pakkokeinolain mukaiset toimenpiteet jotka saattavat vaatia tuomioistuimen päätöksen ollakseen laillisesti toteutettavissa.


title: Yksityisetsivä

text: Suomessa yksityisetsivänä toimiminen on luvanvaraista. Yksityisetsivätoimistolla on oltava voimassa oleva vartioimisliikelupa, sisäasiainministeriön hyväksymä ja tehtävään asettama vastaava hoitaja, joka on suorittanut hyväksytysti ammatillisesta aikuiskoulutuksesta annetun lain (631/1998) mukaisesti järjestettyyn turvallisuusvalvojan erikoisammattitutkintoon sisältyvät tietyt tutkinnon osat. Nämä on määritelty vastaavan hoitajan koulutukseksi vartioimisliikkeen vastaavan hoitajan ja vartijan koulutuksesta annetun sisäasiainministeriön asetuksen (780/2002) 1§ :ssä.


title: Yksityisetsivä

text: Yksityisetsivien toiminta on perustana omalle rikoskirjallisuuden lajityypilleen, salapoliisiromaanille, jonka nimessä näkyy yksityisetsivän vanha ja epävirallinen nimitys.


title: Yksityisetsivä

text: Yksityisetsivä on kirjallisesti kiehtova hahmo muodostaessaan vaihtoehdon rikoksia selvittävälle viranomaiselle, poliisille. Salapoliisiromaanissa voidaan esimerkiksi asettaa vastakkain yksityisetsivän oivalluskyky ja poliisin suuremmat, mutta jäykästi toimivat voimavarat ja toisaalta luoda jännitteitä kahden, poliisiin varauksellisesti suhtautuvan yksityishenkilön, rikollisen ja yksityisetsivän väliselle suhteelle.


title: Merileopardi

text: Merileopardi ("Hydrurga leptonyx") on Eteläisessä jäämeressä elävä varsinaisiin hylkeisiin kuuluva hyljelaji. Se voi kasvaa jopa 3,5 metrin pituiseksi. Merileopardit saalistavat krilliäyriäisiä, kalaa, kalmareita, pingviinejä ja muita merilintuja sekä muiden hylkeiden poikasia. Nisäkäsnimistötoimikunta on ehdottanut merileopardin nimen muuttamista "leopardihylkeeksi" lajin taksonomisen aseman selventämiseksi.


title: Merileopardi

text: Merileopardiurokset kasvavat yleensä 2,5-3,2 metriä pitkiksi ja painavat 200-450 kilogrammaa. Naaraat kasvavat 2,4-3,4 metriä pitkiksi ja painavat 225-590 kilogrammaa. Merileopardin etujalat ovat melko kehittyneet, ja se voi käyttää niitä tehokkaasti liikkuessaan maalla, korvahylkeisiin kuuluvien merileijonien tapaan.


title: Merileopardi

text: Merileopardi elää etupäässä Antarktista ympäröivillä kylmillä merialueilla. Se metsästää pinnan tuntumassa, eikä tee niin syviä sukelluksia kuin muut Antarktiksen hylkeet. Kesäisin se metsästää ajojääalueella viettäen aikansa pääasiallisesti vedessä. Joskus yksilöitä havaitaan kaukana tältä alueelta, havaintoja on tehty muun muassa Uudesta-Seelannista ja Australiasta. Merileopardi elää yksin, mutta lisääntymisaikaan niitä saattaa kerääntyä joukoiksi asti. Pohjoisen jääkarhun tapaan merileopardi on elinalueensa ravintoketjun huippupeto. Pienet merileopardit syövät krillejä ja suuremmat yksilöt pingviinejä ja pieniä hylkeitä. Saalinsa se tappaa ravistelemalla ja iskemällä veden pintaan.


title: Merileopardi

text: Merileopardi on todettu maailman vaarallisimmaksi hylkeeksi. Se saattaa jahdata ihmistä jäätiköllä jopa satakunta metriä. Syynä voi olla se, että sitä on joko häiritty tai ihminen on tullut liian lähelle. Tiedetään myös tapauksia, jolloin merileopardi on yrittänyt napata ihmisten jaloista heidän noustessaan avannosta. Muutamia tunnettuja tapauksia ovat:


title: Neuvostoliiton vallankaappausyritys 1991

text:
Neuvostoliiton vallankaappausyritys (, "Avgustovski Puttš") 19.–21. elokuuta 1991 oli vanhoillisten yritys kaapata valta uudistuspolitiikkaa ajavalta Mihail Gorbatšovilta. Kaappaajat panivat viralta Gorbatšovin ja julistivat maahan hätätilan. He halusivat estää sosialismin uudistumisen ja jo näkyvissä olleen alkavan Neuvostoliiton hajoamisen.
Kaappaajat pyrkivät estämään alkaneen Neuvostoliiton hajoamisen ja siihen liittyvän etenemisen kohti markkinataloutta ja vallan luisumisen pois kommunistisen puolueen käsistä. Vuonna 1991 oli menossa niin sanottu 500 päivän talousuudistus kohti markkinataloutta. Elokuussa allekirjoittamista vaille oleva uusi liittosopimus olisi kaappaajien mukaan siirtänyt liikaa valtaa keskushallinnolta tasavalloille.


text: Hätäisesti toteutettu kaappaus kesti vain kolme päivää. Se luhistui populistis-demokraattisen oppositiopoliitikko Boris Jeltsinin ja mieltään osoittavan kansan vastustukseen. Vanhoillisia alussa tukenut armeija kieltäytyi ampumasta aseettomia mielenosoittajia. Kaappauksen lopussa kotiarestissa vankina ollut Mihail Gorbatšov menetti valtansa. Kaappauksen epäonnistuminen johti Neuvostoliiton lakkauttamiseen.


text: Neuvostoliiton johtoon oli vuonna 1985 noussut uudistusmielinen johtaja Mihail Gorbatšov, joka halusi muuttaa diktatuuriin pohjautuvan sosialistisen järjestelmän demokraattiseksi ja inhimilliseksi sekä luoda nykyaikaisen kasvavan talouden. Uudistukset alkoivat toden teolla vuonna 1987, jolloin sensuuri poistettiin, toisinajattelijoita vapautettiin ja yritykset saivat toimia vapaasti. Vapautunut ilmapiiri johti voimakkaiden kansallisten liikkeiden syntymiseen muun muassa Baltian maissa ja Ukrainassa vuosina 1988–1989. Vuonna 1989 pidettiin ensimmäiset osin vapaat monipuoluevaalit. Neuvostoliiton alkava hajoaminen näytti jo vuonna 1989 uhkaavan maata. Samaan aikaan talous luhistui komentojärjestelmän pettäessä ja pula levisi kaupunkeihin. Monet kommunistit olivat vastustaneet uudistuksia alusta asti ja vastustus vain lisääntyi uudistusten mennessä pieleen.


text: Vuoden 1989 lopussa armeijan insinöörieversti Viktor Alksnis perusti hajoamassa olevaan Neuvostoliittoon vanhoillisen, Neuvostoliiton koossa pysymiseen tähtäävän Liittoryhmän eli Sojuzin. Noin vuodessa tämä ryhmä laajeni neuvostoparlamentissa suureksi poliittiseksi voimaksi. Samoihin aikoihin kenraalit päättivät tukea liittoryhmää.


text: Kesällä 1990 Venäjän parlamentin puhemieheksi nousi populistinen demokraatti Boris Jeltsin. Hän ei ollut väleissä Neuvostoliiton presidenttinä toimineen Gorbatšovin kanssa, koska Gorbatšov oli erottanut Jeltsinin vuonna 1987 politbyroosta tämän arvosteltua perestroikaa liian hitaaksi. Tällöin Venäjä julistautui suvereeniksi. Kansan suosikki Jeltsin valittiin Venäjän presidentiksi kesällä 1991. Vuoden 1991 alussa jotkut sisäministeriön ja armeijan joukko-osastot tappoivat Riiassa ja Vilnassa yhteensä nelisenkymmentä henkeä ja onnistuivat jarruttamaan Baltian maiden itsenäistymistä.


text: Maanantaiaamuna 19. elokuuta 1991 Neuvostoliiton valtiolliset televisiokanavat lopettivat ohjelmansa mukaiset lähetykset ja alkoivat esittää klassista musiikkia. Tämä oli ennenkin merkinnyt kohta annettavaa tärkeää poliittista ilmoitusta. Pian varapresidentti Gennadi Janajev ilmoitti televisiossa, että presidentti Mihail Gorbatšov oli terveyssyistä joutunut luopumaan tehtävistään ja että hän, Janajev, oli nyt virkaatekevä presidentti.


text: Gorbatšov oli tuolloin loma-asunnollaan Forosissa Krimillä. Vanhoilliset sulkivat Gorbatšovin sinne kotiarestiin, mutta Jeltsinin pidättämistä viivyteltiin ja se kangerteli. Jeltsinin henkivartijan Koržakovin ja Jeltsinin mukaan KGB:n erikoisoperaatioihin valmistettu Alfa-yksikkö vain tarkkaili Jeltsinin toimia metsästä ja oli juonut alkoholia ainakin jonkin verran. Eräiden tietojen mukaan Alfan miehet olisivat radioteitse kyselleet monta kertaa KGB:n päällikkö Krjutškovilta lupaa pidättää Jeltsin, mutta saivat aina käskyn odottaa. Tämän lähteen mukaan juovuksissa ollut kaappauksen johtaja Janajev ei olisi uskaltanut antaa pidätysmääräystä. Krjutškov saattoi tarkoituksella viivytellä Alfan operaatiota, haluten tehdä tämän ensin lainsuojattomaksi ja pidättää vasta sitten. Keskipäivän aikoihin, Jeltsinin jo lähdettyä Valkoiselle talolle, huvilan ympärillä olleet KGB-miehet olisivat tulleet laskuvarjojääkäreiksi pukeutuneina Jeltsinin huvilalle, missä Koržakov olisi ottanut vieraat vastaan vieraanvaraiseen venäläiseen tapaan. Koržakov syötti nämä everstiluutnantti Zaitzevin miehet, ja nämä lähtivät muutaman tunnin päästä unisina pois, istuttuaan ensin bussissaan.


text:
Janajev ja seitsemän muuta kaappauksen johtajaa muodostivat valtion poikkeustilakomitean (ГКЧП, GKTšP), joka otti vallan käsiinsä.
Virallisesti vallan kaapannutta junttaa johti Neuvostoliiton varapresidentti Gennadi Janajev. Kaappaajiin kuuluivat myös Neuvostoliiton hallituksen pääministeri Valentin Pavlov, KGB:n johtaja Vladimir Krjutškov, puolustusministeri Dmitri Jazov, sisäministeri Boris Pugo, valtionyhtiöiden liiton johtaja Aleksandr Tizjakov, sotateollisen kompleksin johtaja ja puolustusneuvoston varajohtaja Oleg Baklanov ja maatalousneuvoston puhemies Vasili Starodubtsev. Kaappaushankkeen varsinainen johtaja oli Vladimir Krjutškov. Parlamentin puhemies Anatoli Lukjanov, Neuvostoliiton marsalkka Sergei Ahromejev ja Gorbatšovin henkilöstöpäällikkö Valeri Boldin tukivat kaappaajia.


text: 20. elokuuta olisi allekirjoitettu uusi liittosopimus, joka muuttaisi Neuvostoliiton suvereenien tasavaltojen liitoksi ja tunnusti että kuusi sopimusneuvotteluista poissa ollutta tasavaltaa (Armenia, Georgia, Moldova, Latvia, Liettua ja Viro) olivat vapaita eroamaan tai hyväksymään myöhemmin liiton. Kaappaajat vetosivat neuvostokansalaisiin ja varoittivat Neuvostoliiton tuhosta. Asevoimia määrättiin avainpaikkoihin Moskovassa. Kaikki riippumaton media suljettiin. Muut poliittiset organisaatiot kuin kommunistipuolue määrättiin hajotettaviksi. Neuvostoliitto julistettiin hätätilaan.


text: Kaappaus alkoi kaatua tämän alun jälkeen paljolti sen tekijöiden kykenemättömyyteen. Maan puhelimet ja sähköposti toimivat, mikä mahdollisti vastapuolen organisoitumisen. Suosittua Venäjän sosialistisen neuvostotasavallan johtajaa, presidentti Boris Jeltsiniä ei vangittu. Jeltsin kokosi datšalleen Venäjän avainjohtajat, kuten pääministeri Ivan Silajevin, puhemies Ruslan Hasbulatovin, Leningradin pormestari Anatoli Sobtšakin, Moskovan varapormestari Juri Lužkovin ja kenraali Konstantin Kobetsin. He laativat vetoomuksen Venäjän kansalle ja poistuivat huvilalta. KGB:n Alfa-yksikkö piiritti huvilan, muttei edelleenkään pidättänyt Jeltsiniä. Jeltsin meni Moskovan niin sanotulle valkoiselle talolle, missä hän julisti panssarivaunun päältä kaappauksen laittomaksi ja julisti televisiokameroille Venäjän asevoimien ja poliisin kuuluvan nyt hänen komentoonsa. Ulkomaille faksatut tiedotukset, jotka lähettiin takaisin Neuvostoliittoon, saivat Jeltsiniä tukevat kansalaiset liikkeelle. Valkoisen talon ympärille kerääntyi tuhansia ihmisiä odottamaan armeijan hyökkäystä. Tamskaja-divisioonan joukot käänsivät kuitenkin tykkinsä talosta poispäin.


text: Useimmat neuvostotasavallat tuomitsivat kaappaajat. Kaappaajat saivat tukea Libyalta ja Irakilta, mutta suurin osa ulkovalloista jätti kommentoimatta kaappauksen ja jääden odottavalle kannalle. "Virkaatekevä presidentti" Gennadi Janajev piti lehdistötilaisuuden, jossa hän käyttäytyi hermostuneesti eikä kyennyt vakuuttavasti perustelemaan kaappausta. Lisäksi Janajev oli selvästi juovuksissa.


text: Kaappaajien suunnitelma romahti parissa päivässä ensimmäisiin vastoinkäymisiin, etenkin Jeltsinin pontevaan ja näkyvään toimintaan. Poikkeustilakomitea antautui keskiviikkona 21. elokuuta 1991 kello kymmenen. Seitsemän sen jäsentä pidätettiin heti, sisäministeri Pugo ja marsalkka Ahromejev tekivät itsemurhan.


text: Gorbatšov palasi Moskovaan torstaiaamuna 22. elokuuta. Hän ei kyennyt reagoimaan tilanteeseen. Hän ylisti puheessaan tavanomaista neuvostofraseologiaa käyttäen Leniniä ja sosialismia, kun samaan aikaan Moskovassa kaadettiin Leninin ja Dzeržinskin patsaita Ljubjankan edestä ja Leninin mausoleumi suljettiin tuhoamisen pelosta yleisöltä.


text: Kaappausyrityksellä oli laajoja seurauksia, kun Jeltsin kielsi sen jälkeen sekä Neuvostoliiton että Venäjän kommunistiset puolueet. Kaappauksen jälkeiset neljä kuukautta olivat Neuvostoliiton lopun aikaa. Kommunististen puolueiden varat takavarikoitiin. Tämä jätti – hetkeksi vain – Gorbatšoville vain Neuvostoliiton presidentin aseman.


text: Syyskuussa 1991 Neuvostoliitto tunnusti kaikkien Baltian maiden itsenäisyyden. Kaikki neuvostotasavallat itsenäistyivät. Neuvostoliiton tilalle tuli "Suvereenien valtioiden liitto". Marraskuussa 1991 siihen liittyi seitsemän uutta itsenäistä valtiota. Venäjän jälkeen suurin entinen neuvostotasavalta Ukraina jäi liitosta pois – julistautuen itsenäiseksi 1. joulukuuta 1991. Venäjä tunnusti sen itsenäisyyden 3. joulukuuta. Venäjän valtaa liitossa lisäsi Jeltsinin päätös, ettei Venäjän kannata ottaa liittoon kaikkia halukkaita, uusia ja köyhiä tasavaltoja.


text: Valko-Venäjän, Ukrainan ja Venäjän johtajat perustivat Itsenäisten valtioiden yhteisön IVY:n Valko-Venäjän pääkaupungissa Minskissä. Täten ne hylkäsivät vuonna 1922 laaditun Neuvostoliiton perustaneen liittosopimuksen. IVY:öön liittyi 21. joulukuuta 1991 Keski-Aasian tasavaltoja, muun muassa Armenia ja Azerbaidžan. Georgia jäi pois IVY:stä vuoteen 1993 asti.


text: Mihail Gorbatšov erosi Neuvostoliiton johdosta 25. joulukuuta 1991. Eron jälkeen Neuvostoliiton lippu laskettiin Kremlin salosta pois. Tilalle nostettiin Venäjän federaation valko-sini-punainen trikolori. Neuvostoliitto lakkasi virallisesti olemasta. Sen hajoamista seurasi talousromahdus ja vakavia sosiaalisia ja väestöpoliittisia ongelmia useissa osatasavalloissa ja verisiä aseellisia konflikteja Kaukasiassa, Keski-Aasiassa ja Moldovassa. Jälkikäteen Vladimir Putin on lausunut Neuvostoliiton hajoamisen olleen "vuosisadan suurin geopoliittinen katastrofi."


text: Elokuun kaappausta johtaneet Janajev ja 11 muuta tuomittiin vallankaappausyrityksestä. Heidät armahdettiin helmikuussa 1994.


text: Neuvostoliittoa ja sen jälkeistä Venäjääkin kritisoinut vasemmistolainen sosiologi Boris Kagarlitski väittää kirjassaan "Hajonnut monoliitti" elokuun kaappaukseen liittyneen seikkoja, joita ei ole kerrottu julkisuuteen. Kagarlitskin mukaan kaappauksen takana oli näkymätöntä poliittista juonittelua. Kaappauksen epäonnistuminen ei olisi johtunut kaappaajien holtittomuudesta, valmistautumattomuudesta ja kyvyttömyydestä. Kaappaajat eivät valvoneet liikennettä ja mediaa, ja sotilaat olivat aseettomia. Ilmiselvää voimakasta vanhoillisten vastustajaa, avoimesti demokraattista Venäjän presidentti Boris Jeltsiniä ei pidätetty. Varapresidentti Rutskoita ja pääministeri Silajevia ei myöskään pidätetty.


text: Kaappaajilla oli noin viisi tuntia aikaa pidättää Jeltsin ja ottaa valvontaansa Valkoinen talo, tai tämänkin jälkeen saartaa se ja katkaista sähköt jne. Myöskään Maneesiaukiota ei saarrettu niin kuin eräässä Gorbatšovin ajan jättimielenosoituksessa. Monet kaappaajat olivat Gorbatšovin työtovereita, ja jopa stalinistiset Ampilov ja Nina Andrejeva vastustivat kaappausta. Kaappausta oli valmisteltu miltei vuosi, ja historiasta löytyi esimerkkejä onnistuneista kaappauksista – muun muassa neuvostojohtaja Nikita Hruštšovin syrjäyttäminen 1960-luvulla. Kaappauksen aikana Jeltsin oli televisiossa useamman kerran. Yksi kaappaajista, Tizjakov, kuului Arkadi Volskin Teollisuusjohtajien liittoon, jolla oli kytköksiä niin Gorbatšovin kuin Jeltsininkin ryhmittymiin. Keskuskomiteaa ei kutsuttu koolle eikä Gorbatshovia virallisesti erotettu. Erään Kommersant-artikkelin mukaan Jeltsin olisi sekaantunut kaappaukseen muka sen puolella olevana, ja sen jälkeen kaatanut kaappauksen. Jeltsin kutsui kansan kadulle, toisin kuin esim. Allende kukistumisensa alla vuonna 1973.


text: Väkijoukko ei olisi pystynyt estämään sitä vastaan toteutettua panssarihyökkäystä. Jeltsin tiesi, ettei Valkoista taloa vallata. Kagarlitskin mukaan kaappaajat olivat tietävinään varmasti, ettei Jeltsin nouse heitä vastaan ja että Jeltsinille kaappaus on samantekevä. Tosin kuitenkin kävi. Jeltsin petti kaappaajat harkiten ja kutsui väkijoukot puolustamaan Valkoista taloa panssareista huolimatta. Moskovaa miehittäneillä sotilailla ei ollut kovia patruunoita. Tieto siitä, ettei Valkoista taloa vastaan käytetä asevoimaa, olisi tullut luultavasti kaappaajilta itseltään. Kaappaajat pakenivat Krimille Gorbatšovin luo, ja muutaman päivän kuluttua kaappauksen lopusta Gorbatšov ilmoitti TV:ssä eroavansa NKP:stä ja että NKP:n omaisuus takavarikoidaan. Kagarlitskin mielestä kaappaus loi edellytykset oikeistopopulistisen diktatuurin syntymiselle Venäjälle.


text: Georgialaisen epäilyn mukaan Gorbatšov olisi itse ollut mukana hankkeessa, jonka tavoitteena olisi ollut Neuvostoliiton hajoamiskehityksen pysäyttäminen. Gorbatšovin paluun jälkeen Jeltsin syrjäytti Gorbatšovin ja Neuvostoliitto purettiin 25. joulukuuta 1991.


title: Ehiö

text: Ehiö on kirje tai kortti, jonka postimaksu on maksettu, ja sen merkiksi siihen on painettu postimerkkiä muistuttava kuva. Ehiö voi olla kortti, postikirje, maksimikortti tai helposti-kuori. Ehiöt keksittiin 1840-luvulla, ja Suomessa ne otettiin käyttöön vuonna 1840. Ehiöistä ei kuitenkaan koskaan tullut niin suosittuja kuin postimerkeistä. Ehiöt ovat kuitenkin jokseenkin suosittuja keräilykohteita.


title: MLL

text: Lyhenne MLL voi tarkoittaa ainakin seuraavia:


title: Populous

text: Populous on Bullfrog Productionsin vuonna 1989 julkaisema reaaliaikainen strategiapeli. Peli julkaistiin ensin Amigalle ja Atari ST:lle, myöhemmin PC:lle ja PlayStationille sekä monelle muulle alustalle. Peli oli ensimmäinen nk. jumalpeli-genren edustaja.


title: Populous

text: Pelaajan tehtävä pelissä on omaksua eräänlaisen jumalolennon rooli ja ohjata erilaisin keinoin pelissä esiintyvää kansaa. Keinoja ovat muun muassa pelimaailman maaston muokkaus, hahmojen manipulointi ja eräänlainen jumalolennon suora ohjaus tai väliintulo. Näillä keinoilla hahmojen luoma sivilisaatio kasvaa ja kehittyy, kunnes se on valmis kohtaamaan toisen, vihamielisen jumalolennon sivilisaation. Populousin lopullinen tavoite on vihollissivilisaation kukistaminen.


title: Populous

text: Pelin edetessä pelaaja voi hallita erityyppisiä sivilisaatioita, esimerkiksi esihistoriallisia tai keskiaikaisia sivilisaatioita, joilla on omat erityisominaisuudet ja haasteet.


title: Populous

text: Populousin suunnittelija Peter Molyneux on usein nimitetty yhdeksi genren tärkeimmistä pioneereista Civilization-tietokonepelin luojan Sid Meierin lisäksi.


title: Populous

text: Peliin on julkaistu myös The Promised Lands laajennus.


title: Populous

text: Peli on voittanut Golden Joystick Awards -palkinnon "Most Original Game of the Year" kategoriassa.


title: Populous

text: CU Amiga -lehti on antanut pelille arvosanan 94%.


title: Angra do Heroísmon piiri

text: Angra do Heroísmon piiri () on historiallinen Portugalin piiri, joka oli olemassa vuosina 1835–1976.


title: Angra do Heroísmon piiri

text: Angra do Heroísmon piiri sijaitsi Azoreilla. Sen pääkaupunki oli Angra do Heroísmo ja siihen kuuluivat Terceiran, São Jorgen ja Graciosan saaret. Portugalin perustuslain uudistus vuonna 1976 teki Azoreista autonomisen alueen, jolloin myös saarten jakautuminen piireihin lopetettiin.


title: Foros

text:
Foros (, , ) on pieni kaupunkityyppinen taajama Krimin eteläisessä osassa. Se kuuluu Ukrainan Krimin autonomisen tasavallan Jaltan kaupunkipiiriin ja sijaitsee noin 42 km Jaltasta ja 48 km Sevastopolista. Asukkaita siellä on 2 185 (2001). Vuonna 2013 taajaman väkiluvuksi arvioitiin 1 994 henkeä.
Mihail Gorbatšovilla oli Forosissa kesähuvila, johon hänet lukittiin arestiin vuoden 1991 vallankaapausyrityksen aikana.


title: Ponta Delgadan piiri

text: Ponta Delgadan piiri () on historiallinen Portugalin piiri, joka oli olemassa vuosina 1835–1976.


title: Ponta Delgadan piiri

text: Ponta Delgadan piiri oli yksi Azorien kolmesta piiristä ja sen pääkaupunki oli Ponta Delgada. Piiri lakkautettiin Portugalin perustuslain uudistuksen yhteydessä vuonna 1976, jolloin Azoreista tehtiin yhdessä Madeiran kanssa autonomisia alueita.


title: Baramiini

text:
Baramiini (hepreasta: "bara":luotu "min":kaltainen) on Raamattuun nojaavien, Raamatun kirjaimellisesti ottavien ja tyypillisesti nuoreen maahan uskovien kreationistien käyttämä termi, jolla he korvaavat taksonomian termejä. Baraminologian teesi on, että lajit on luotu erikseen.
Baraminologit uskovat, että lajit eivät ole evoluution vaan luomisen tulos. He luottavat tässä asiassa Raamatun ilmoitukseen:


title: Baramiini

text: Termin lisämääritelmineen kehitti Frank Lewis Marsh vuonna 1941.


title: Baramiini

text:
Joukko lajeja, jotka jakavat yhteisen esi-isän. Sillä tarkoitetaan holobaramiinin osaa, jolla keskenään lisääntyminen on mahdollista. Se on siis hieman biologista lajia laajempi kokonaisuus. Monobaramiini muistuttaa määritelmältään suuresti myöhemmin määriteltyä perusryhmää.
Joukko, joka jakaa yhteisen kantamuodon ja jonka eivätkä ole sukua millekkään muulle lajille. Holobaramiini sisältää kaikki elämänmuodot, jotka jakavat geneettisen sukulaisuussuhteen: Toisin sanoen se tarkoittaa koko ryhmää, jonka uskotaan polveutuvan yhteisestä kantaisästä. Holobaramiinista käytetään yleisesti ja lyhyesti pelkkää nimitystä "baramiini".
Joukko lajeja, jotka eivät ole sukua mille tahansa muille lajeille. Apobaramiini voi sisältää yhden tai useamman holobaramiinin, mutta kaikkien näiden holobaramiinien on sisällyttävä tähän apobaramiiniin kokonaisuudessaan.
Kahden tai useamman yksilön joukko, joka edustaa osaa ainakin kahdesta toisistaan erillistä holobaramiinista. Käytännössä mikä tahansa joukko lajeja. Käytetään joskus myös tarkoituksessa "mikä tahansa yli yhden yksilön joukko".


title: Baramiini

text: Walter ReMine esitti vuonna 1990 kirjoituksessaan "Systematics: A new methodology of biosystematics relevant to the creation model.", että on kolme ehtoa sille, miten kaksi organismia katsotaan kuuluvaksi samaan monobaramiiniin:


title: Baramiini

text: ReMine myös täsmensi, että holobaramin tarkoittaa "kaikkia eliöitä jotka jakavat yhteisen esi-isän". Tässä määrittelyssä "ensin luotu eliö" on huono määritelmä, koska ei voida tietää, onko holobaramiinit luotu samanaikaisesti vai ei. ReMinen määritelmän mukaan myös samaan aikaan luodut identtiset organismit luokitellaan samaan holobaramiiniin, jolloin ensimmäinen naaras ja koiras kuuluvat samaan holobaramiiniin, vaikka olisivat samanaikaisesti luodut.


title: Baramiini

text: Baraminologiaa kannatetaan tyypillisemmillään nuoren maan kreationismissa perustelemaan sitä, kuinka Nooan arkkiin mahtui kaikkia eläinlajeja pari. Baramiini on laajempi käsitys kuin nykylaji, josta useat eri lajit sitten ovat rappeutuneet. Baraminologian piirissä on tyypillistä, että ainakin osa fossiileista selitetään tulvassa kuolleiksi eläimiksi, joita ei ole otettu arkkiin. Koska niissä on hyvin paljon sellaisia eläimiä, joita ei nykyisin näe, kertoo tämä siitä että kaikkia "baramiineja" ei välttämättä otettu arkkiin.


title: Baramiini

text: Baraminologia nojaa keskeisesti ajatukseen siitä, että mikroevoluutio ei koskaan muutu makroevoluutioksi. Makroevoluutiota vaativat osat vaativat uusia baramiineja. Laajat mielipide-erot johtuvat siitä, että termeistä ainoastaan "monobaramiini" on testattavissa. Termien sisällöt ovat epätäsmälliset. Esimerkiksi jos kreationisti puhuu "cat kind" tai "kissabaramiinista", ei voida tietää, mitä lajeja siihen tarkalleen ottaen kuuluu. Se, kuuluuko siihen kotikissan lisäksi esimerkiksi suuret kissapedot, kuten leijona, riippuu usein esittäjän maailmankuvasta. Laajemmassa mielessä tämä näkyy siinä, että osa kreationisteista on sitä mieltä, että kaikki bakteerit ovat peräisin yhdestä yhteisestä baramiinista, osasta bakteereissa on useita erilleen luotuja baramiineja, esimerkiksi arkkibakteerit.


title: Baramiini

text: Suurimmat mielipide-erot koskevat ihmisen alkuperää. Baraminologit eivät osaa yksimielisesti luokitella varhaisia hominideja eri perusryhmiin, vaikka valtanäkemys onkin, että ihminen ja simpanssi ovat eri baramiineja ja että näiden välissä on "suunnaton ero". Näin esimerkiksi "Homo erectus" on toisten baraminologistejen mielestä ihmisbaramiinia ja osasta apinabaramiinia.


title: Baramiini

text: Ongelmia syntyy väkisinkin, kun baramiininäkemyksiä yhdistetään: esimerkiksi kriteeriä "uusia elimiä ei synny", jota käytetään melko usein baramiinejen erottamiseen osoittaa toki, että rotta ja hiiri ovat samaa "hiiribaramiinia" ja että käärme ja hiiri ovat eri "baramiinia". Samaa kriteeriä käyttäen ihminen ja simpanssi kuitenkin olisivat samaa "baramiinia", vaikka ne aina luokitellaan eri baramiineihin.


title: Baramiini

text: Määritelmien epäselvyyksien vuoksi baraminologian piirissä ei ole voitu painottaa objektiivista vertailua: monobaramiinejen rajat voidaan tutkia, mutta eri monobaramiiniin luokittuminen ei vielä välttämättä tarkoita eri "holobaramiiniin" kuulumista, eli epäsukulaisuutta. Sitä missä holobaramiinin rajat kulkevat ei voida mitata tai testata. Termin apobaramiini voidaan katsoa olevan turha, koska holobaramiinien rajat ovat tuntemattomat, eikä olisi mitään järkeä yhdistää toisilleen ei-sukua olevia "holobaramiineja" yhteen. Polybaramiinilla merkitystä ei ole tätäkään vähää.


title: Baramiini

text: Tämä näkemys on lisäksi erittäin riippuvainen tiedoistamme – esimerkiksi jos emme ole löytäneet jotain välimuotofossiilia, tai emme ole havainneet jotain tiettyä muutosta, tulkitaan syyksi "eri perusryhmä". Tältä kohdin argumentti on tietämättömyyteen vetoamista.


title: Baramiini

text: Vuonna 2003 "Baraminology Study Group" kehitti ja tuotti uuden baramiinimallin, jossa oli neljä uutta konseptia baramiinin tunnistamiseen.


title: Baramiini

text: Tarkkailemalla jatkuvuutta ja epäjatkuvuutta baraminologit korostavat kokonaisuuden tarkkailemisen tärkeyttä. Jatkuvuutta he voivat tutkia myös risteytyksin.


title: Hortan piiri

text: Hortan piiri () oli yksi Portugalille kuuluvien Azorien saarten kolmesta piiristä vuosina 1836–1976.


title: Hortan piiri

text: Hortan piirin pääkaupunki oli Horta. Portugalin perustuslain uudistus vuonna 1976 poisti Azorien jakautumisen piireihin, eikä Hortan piiriä ole käytetty virallisissa yhteyksissä sen jälkeen.


title: Tyynenmeren sota

text: Tyynenmeren sota () eli salpietarisota käytiin vuosina 1879–1884 Chilen sekä Bolivian ja Perun muodostaman liittokunnan välillä. Sodan tuloksena Chile sai haltuunsa mineraaleista rikkaat alueet, Perun Tarapacán ja Bolivian rannikon (nykyisin II Región de Antofagasta), mikä jätti Bolivian sisämaavaltioksi.


title: Tyynenmeren sota

text: Sodan lähtölaukauksena oli Chilen ja Bolivian kiista 23. ja 26. leveyspiirin välisestä Tyynenmeren rannikosta. Alueella oli runsaita mineraalivaroja, joita chileläiset yritykset hyödynsivät. Kuivassa ilmastossa maahan oli kertynyt hyvälaatuista guanoa ja salpietaria. 1840-luvulla keksittiin niiden käyttö lannoitteena, ja Bolivia, Chile ja Peru huomasivat äkkiä omistavansa valtavat raaka-ainevarat. Pian myös suurvallat puuttuivat peliin. Yhdysvallat sääti vuonna 1856 lain, jonka mukaan sen kansalaiset saivat ottaa haltuunsa guanoa sisältävät saaret. Espanja puolestaan miehitti lyhytaikaisesti Perun Chinchasaaret Perua ja Chileä vastaan käymässään sodassa. Brittiläiset yhtiöt investoivat alueella, mutta Peru kansallisti guanon kaivun 1870-luvulla.


title: Tyynenmeren sota

text: Bolivialla ja Perulla oli erimielisyyksiä siitä, kenelle alun perin kuului Perun varakuningaskuntaan, sitten La Platan varakuningaskuntaan ja lopulta Boliviaan sisältynyt Charcasin alue. Kun Simón Bolívar perusti Bolivian, hän vaati pääsyä merelle, mutta rannikkokaistaletta kehittivät enimmäkseen chileläiset ja brittiläiset yhtiöt Chilen kehittyneemmän ja vakaamman talouden turvaamana.


title: Tyynenmeren sota

text: Kansalliset rajat oli sovittu vasta 1866. Sopimuksessa maiden välinen raja kulki 24. leveyspiiriä, ja Bolivia ja Chile jakoivat verotulot 23.–25. leveyspiirin väliltä. Vuoden 1874 sopimuksessa Bolivia sai täydet verot 23.–24. leveyspiirin väliltä, mutta chileläiset yhtiöt maksoivat kiinteää veroa 25 vuoden ajan. Bolivia pettyi pian sopimukseen, kun chileläiset yhtiöt kasvoivat nopeasti brittiläisen pääoman turvin.


title: Tyynenmeren sota

text: Vuonna 1878 Bolivian presidentti Hilarión Daza määräsi takautuvasti vuodesta 1874 veronkorotuksen chileläisille yhtiöille, huolimatta Chilen presidentin Aníbal Pinton protesteista. Antofagasta Nitrate & Railway Company kieltäytyi maksamasta veroja, jolloin Bolivian hallitus uhkasi takavarikoida sen omaisuutta. Chile lähetti sotalaivan rannikolle joulukuussa 1878. Bolivia ilmoitti uhkauksensa mukaan yhtiön takavarikosta ja huutokaupasta 14. helmikuuta 1879. Tuolloin Chile ilmoitti tämän johtavan rajasopimuksen mitätöimiseen, ja huutokauppapäivänä 200 sotilasta nousi maihin ja miehitti Antofagastan sataman taisteluitta.